Pi Consulting | Četvrta sesija EUSR-ovog Parlamenta za Evropu ''Brisel će pomoći ali BiH mora ispuniti obaveze''\nČetvrta sesija EUSR-ovog Parlamenta za Evropu ''Brisel će pomoći ali BiH mora ispuniti obaveze''\nBosni i Hercegovini potrebna je državna vlada i to je osnovni prioritet, poručili su zvaničnici EU parlamentarcima iz BiH tokom njihove dvodnevne posjete Briselu, u okviru inicijative Ureda specijalnog predstavnika EU pod nazivom "Parlament za Evropu". Evropska unija želi Bosnu i Hercegovinu kao partnera, ali zemlja mora imati funkcionalnu vladu kako bi riješila pitanje odavno zakašnjelih reformi, uključujući i izuzetno tešku ekonomsku situaciju.\nČlanovi parlamenata iz BiH su zatražili kontinuiranu podršku institucija EU. Predsjedavajući Delegacije Evropskog parlamenta za Jugoistočnu Evropu Eduard Kukan dao im je uvjeravanja da će dobiti podršku. "Brisel vas neće napustiti, mi u Evropskoj uniji ćemo pronaći najbolji način da adekvatno pomognemo BiH. Mi možemo savjetovati, pomoći, ali vi morate povesti zemlju naprijed," izjavio je Kukan.\nBosna i Hercegovina može očekivati posvećenog i pouzdanog partnera u EU, ali bh. političari moraju odmah početi provoditi reforme koje su neophodne kako bi se zemlja vratila na put integracija u Evropu. "Mi želimo da vidimo BiH u Evropskoj uniji, i sa ove pozicije jasno vidim vašu zastavu i ime vaše zemlje na stolu ovdje u Briselu, ali je vaša stolica prazna. Vi morate uraditi što je neophodno kako bi popunili ovo mjesto, i mi ćemo učiniti sve što je u našoj moći kako bi vam pomogli," rekao je potpredsjednik Evropskog parlamenta Miguel Angle Martinez.\nČlanovi Evropskog parlamenta vjeruju da će napredak zavisiti od sposobnosti svih političara u BiH da pokažu vodstvo i spremnost na kompromis. Bosanskohercegovački političari se slažu da je budućnost njihove zemlje u EU i da je neophodno poboljšati životni standard građana kojima oni služe. "Napredak ćete ostvariti ako postoji snažna volja za saradnju," rekao je član Evropskog parlamenta Michael Gahler parlamentarcima iz BiH.\n"Parlament za Evropu" je inicijativa Ureda specijalnog predstavnika EU koja okuplja parlamentarce iz BiH i njihove partnere iz zemalja članica EU kako bi razgovarali o pitanjima integracije u EU.


Radonjić pred Cedevita Olimpiju: Derbi za drugo mesto – Dnevni Magazin\nRadonjić pred Cedevita…\nCrveno-beli u sredu od 18 sati u zaostalom meču 11. kola ABA lige dočekuju ekipu iz Ljubljane u hali “Aleksandar Nikolić”, a oba tima ulaze u ovaj meč nakon važnih pobeda u mečevima 25. kola ABA lige – Zvezda je slavila protiv Igokee, dok je Cedevita Olimpija savladala Mornar.\n“Ovo će biti derbi za drugo mesto i vrlo važna utakmica za oba tima. Olimpija je odličan tim, dobro ukomponovan, tim koji dobro igra i u dobroj je formi. Mi imamo hendikep u odsustvu Lendrija Noka i Marka Jagodića Kuridže (biće odsutan tri nedelje zbog povrede kolena), ali želimo da osvojimo nove bodove koje bi značili veliki korak ka drugom mestu pred plej-of”, rekao je Radonjić za klupski sajt.\n“I dalje smo u ritmu utakmica sreda-nedelja i moraćemo da nađemo dodatnu energiju nakon nedeljne utakmice, ali na prvom mestu i rotacije koja će biti skraćena za dva igrača koja će nam nedostajati u sredu. Olimpija Cedevita igra odlično, pobedili su Mornar u Baru što dovoljno govori o njihovim kvalitetima, ali i trenutnoj formi. Moraćemo da odigramo vrlo borbeno i sa puno energije ovu utakmicu”, rekao je Dobrić.\nVeć u nedelju dva tima odigraće i zaostalu utakmicu 24. kola, ovoga puta u dvorani “Stožice” u Ljubljani sa početkom u 17 sati.


Dejan Koturović, poslednji svetski šampion bez angažmana\nČekam vesti iz Toronta\nDejan Koturović, poslednji svetski šampion bez angažmana, boravi u Beogradu i prilično mirno čeka ishod pregovora sa Torontom.\n- Menadžeri pregovaraju sa Reptorsima, još nisam potpisao, tako da zasad treniram i čekam vesti - kaže Koturović. - Toronto je trejdovao centra Majkla Stjuarta, ali stvarno ne znam kakvog igrača žele, iskusnog NBA centra ili... Pretpostavljam da imaju raznih ponuda, zavisi i od toga kako budem predstavljen njihovim menadžerima.\nGlas od zlata\nBudući da su zlatni jugoslovenski reprezentativci na pripremama sa klubovima širom Evrope i Amerike, Dejan Koturović jedan je od retkih koji je juče iskoristio glasačko pravo na predsedničkim izborima. Samo je šteta što među kandidatima nije bio Vlade Divac.\nSve NBA ekipe 1. oktobra otvaraju pripremne kampove za predstojeću sezonu.\n- Svi priželjkuju da do početka kampova kompletiraju timove, reše sve nedoumice, jer zbog limita veliki broj klubova smanjio 0je broj igrača. Moguće su i povrede, tako da su ekipama neophodne alternative.\nS obzirom na rokove, ima li Dejan Koturović alternativu za NBA angažman?\n- Moja nastojanja i želje vezane su isključivo za NBA ligu, tako da za sada ne razmišljam o alternativama. Ne znam, možda se u međuvremenu nešto pojavi - konstatuje Koturović.\nDragan Džajić: Bolje žrtvovati sezonu nego šampionsku ekipu\nJelena Janković, prošle godine najbolja juniorka planete, priprema seniorsku karijeru\nAlbert Nađ posle šest godina ponovo u crno-belom\nU Ljubljani ekspediciju Crvene zvezde dočekali raširenih ruku\nAviomodelar Ivan Kolić na pragu osvajanja Svetskog kupa\nNa startu Svetskog šampionata za odbojkaše Jugoslavija pobedila Španiju 3:1


Situaciju na Zapadnom Balkanu, pa i u Srbiji kao najvećoj zemlji, mnogi porede sa nekadašnjim hladnim ratom između dve svetske sile SSSR i Amerikom. Ovog puta, "glavne uloge" su ponovo zapale starim "igračima", Rusiji i SAD, ali su zbog multipolarnosti sveta umešani i neki novi "likovi" poput EU, NR Kine, pa i arapske zemalje.\nKako su se Balkan i Srbija ponovo našli u centru pažnje? Razlozi tome su razni ali, suštinski, ovo je poslednji region na evropskom tlu koji još uvek nije suštinski opredeljen, a nije ni integrisan - pripada svakome a ne pripada nikome.\nHrvatska je članica EU, pa time i NATO, Slovenija je to odavno, Crna Gora se odrekla podrške Rusije i postala najmlađa članica Alijanse... BIH je neopredeljena.\nU Makedoniji su oni koji su odbijali članstvo u NATO zbrisani sa političke scene, a Severna Makedonija je promenila ime, a zatim i oberučke prihvaćena u EU, ali i u NATO.\nSve to govori da u balkanskom "hladnom ratu", na kraju, morate da se opredelite - da izaberete stranu.\nA gde je Srbija? Kosovo, NATO integracije, geografski položaj, krhki mir... Srbija je upravo stecište svih ovih problema. Delom u EU, delom u njenom predvorju, mahom "opkoljena" NATO zemljama, ali ne i sasvim... Sve je to čini pogodnim tlom za potkusurivanje.\nRusija se uspaničila\nIako nije reč o Hladnom ratu za kakav znamo iz istorije, pojedinci situaciju u balkanskim zemljama baš tako opisuju. Jedan od njih je i Timoti Les, bivši britanski diplomata i istraživač Centra za geopolitiku i velike strategije na Univerzitetu Kembridž.\n- Balkan je postao pozorište u takozvanom novom hladnom ratu koji započeo sa krizom u Ukrajini 2014. godine. Tada su se desile dve važne stvari: Rusija se uspaničila zbog američkog "upada" u istočnu Evropu i započela je aktivno blokiranje integracije nesvrstanih država kao što su to Ukrajina, Belorusija, Moldavija, i na Balkanu, Srbija, Bosna, Crna Gora i Makedonija. Drugo, Amerika je na to odgovorila aktivnim pokušajem da se neutrališe ruski uticaj na Balkanu i podstaknu integracije regiona u NATO - rekao je Les pre nekoliko dana za "Blic".\nGovoreći o rivalitetu velikih sila, on pojašnjava da su SAD "pobedile na takmičenju u Crnoj Gori braneći Mila Đukanovića protiv državnog udara koji je podržala Rusija". Međutim, u te "američke pobede" on ubraja i Makedoniju, "gde su SAD osmislile državni udar protiv Gruevskog", ali i Atinu i Skoplje na koje je izvršen pritisak kako bi se potpisao sporazum iz Prespe, koji je odveo Severnu Makedoniju pravo u NATO.\n- SAD žele da pobede i u Srbiji gde vlasti odbijaju da "olabave" odnose sa Rusijom, od koje zavisi podrška oko statusa Kosova. Od prošle godine, Amerika pokušava da neutrališe ruske poluge učešćem u raspravama o rešavanju statusa Kosova, a Rusija pokušava da sačuva svoj uticaj na druge načine, poput naoružavanja, u slučaju da Srbija treba da se suprotstavi bilo kom od svojih suseda - pojasnio je on.\nLes smatra da ruski uticaj u Srbiji jeste povećan, naročito u poslednjih nekoliko godina, a razlog tome su SAD, odnosno to što one nisu bile fokusirane na Balkan, "ali i to se promenilo".\n- Ni Evropljani nisu najsrećniji ovakvim razvojem situacije, jer im se "novi hladni rat" dešava na spoljnim granicama EU - rekao je on.\nSAD najjača supersila, Rusija ima "meku moć"\nDa nije posredi Hladni rat kakav poznajemo iz istorije 20. veka sugeriše i Dimitrije Milić, politički analitičar i programski direktor NVO "Novi treći put". Kako kaže, tadašnji Hladni rat je bio vezan za dve supersile (SSSR i SAD) i njihove manje saveznike, zbog čega je svet kao takav bio podeljen na dva pola (bipolaran) i treće zemlje su uglavnom bile polje sukoba između ovih sila.\n- Današnji svet je više multipolaran, odnosno postoji veliki broj značajnih malih sila sa svojim interesima (SAD, Kina, Rusija, Indija, EU, Iran i drugi). Za Srbiju je u takvom svetu teže balansirati, s obzirom da je moć disprezivnije raspoređena u svetu, a njeno okruženje EU i NATO - priča on.\nPrema njegovom sudu, u Srbiji će biti najjači američki uticaj i uticaj EU, koji će na nekom nivou biti izazvan od Rusije i Kine.\n- SAD je idalje najjača supersila, naročito vojno. Srbija je sa izuzetkom BiH, sa svih granica okružena NATO, pa je manevarski prostor slab - navodi on.\nEU ključni partner\nKada je reč o ekonomiji, EU će prema Milićevim rečima ostati ključni partner.\n- Srpska privreda izvozi blizu 70 odsto na tržište EU, a tek oko 7 odsto u Rusiju ili 0,5 odsto u Kinu. Slično je i kada se pogleda poreklo stranih investicija u Srbiji, koje su najvećim delom iz EU država - pojašnjava.\nFoto: @DimitrijeMilic / Twitter\nMeđutim, kaže i da ne treba zanemariti NR Kinu, koja će "imati priliku da sa svojim kapitalom poveća uticaj u Srbiji, dok Rusija to može kroz meku moć ili u političkoj sferi".\n- Međutim, u sadašnjem okruženju i u odnosu na stanje na terenu, EU i SAD ostaju najuticajnije sile u Srbiji i to će se teže promeniti - zaključio je on.\nStoltenberg: Poruka Rusiji - NATO ne želi novi Hladni rat\nZa Stivena Majera sve ovo nije ništa novo. Kako je svojevremeno pojasnio, Balkan je "vekovima bio igralište za odmeravanje snaga velikih sila".\n- Ali, to ima manje veze sa Balkanom kao Balkanom, a više sa lokacijom regiona. Vekovima je to bilo poligon za okršaj velikih evropskih sila. Interesi velikih carevina su se sticajem okolnosti lomili baš na Balkanu. To je mesto sukoba Otomanskog carstva, Austrijskog i Ruskog carstva. Zato su druge imperije, pre svega Britanci i Francuzi, takođe na oku držali Balkan i mešali se čak i ako nisu bili fizički prisutni u regionu. Posledično, Balkan je vekovima bio "bure baruta" Evrope, iako se fitilj nalazio drugde - pojasnio je svojevremeno za "Nedeljnik" bivši šef CIA za Balkan.


Na lokaciji Gvozdac Skijališta Srbije izgradila su ove godine dve nove staze, prva je dužine 750 metara a druga ski staza je dužine 500 metara. Obe staze su veoma strme, nagib na njima u većem delu je i do 60% i spadaju u kategoriju crnih staza. Uz ove dve nove staze i najmoderniju šestosednu žičaru sa haubama i grejačima uvereni smo da će svi napredniji skijaši i borderi biti zadovoljni.\nNa lokaciji Duboka prosečena je nova staza u dužini 430 m, koja se nalazi paralelno sa Crvenom dubokom. Ova staza spada u kategoriju srednje teških staza i biće označena crvenom bojom. Zbog dobre širine i položaja ubeđeni smo da će ova staza biti jedna od najposećenijih.


Pruge nam ne trebaju, jer smo siromašni? - mojusk.ba\nDirektor JP Željeznice Republike Srpske Dragan Savanović saopštio je da će do kraja novembra kancelarija Svjetske banke u BiH predstaviti svoj prijedlog restrukturiranja ovog javnog preduzeća. Podsjetio je da se na izradi programa restrukuriranja počelo raditi još tokom 2015. godine, te da je u tom procesu veliku pomoć pružila i Svjetska banka.\n– Prijedlog uprave je da se mora mijenjati Zakon o Željeznicama, restrukturiranje obaveza i prema Vladi Republike Srpske i prema bankama za ostala dugovanja. Drugo će biti unutrašnja reorganizacija, razdvajanje poslova infrastrukture od poslova operacija, pridruživanje infrastrukturi poslova za upravljanje saobraćajem, rekao je Savanović za RTRS. Pojasnio je da bi tokom restrukturiranja određeni broj djelatnosti trebalo izdvojiti iz ŽRS-a, kako bi nastavile da samostalno posluju.\nNo, ključna dva segmenta odnose se na smanjenje broja radnika i sasvim izvjesno ukidanje putničkog željezničkog saobraćaja. Savanović je naveo da je prema sistematizaciji radnih mjesta urađenoj ranije, a koja je još na snazi, predviđeno da Željeznice RS-a zapošljavaju 5.900 radnika, ali da ta kvota nikada nije bila popunjena.\n“Mi smo posljednjih godina broj radnika sa 3.400 sveli na 3.130, a nakon restrukturiranja konačan broj zaposlenih bio bi 2.833. Prema njegovim riječima, višak zaposlenih pokušat će se riješiti penzionisanjem, ali će bez posla ostati i oni koji nemaju adekvatnu stručnu spremu za rad u ŽRS-u, kao i radnici koji budu proglašeni tehnološkim viškom.\nKako bi se omogućila rentabilnost poslovanja, potvrdio je Savanović, Svjetska banka je predložila u potpuno ukidanje putničkog saobraćaja. – Mi nismo za to. Ali moramo biti realni i priznati da su troškovi veliki, a putnika sve manje pa je putnički saobraćaj samo trošak, naglasio je direktor ŽRS-a.\nDa se Svjetska banka zalaže za ukidanje putničkog saobraćaja, potvrdila je i tokom razgovora s novinarima u Banjoj Luci Tatiana Proskuryakova, direktorica Ureda Svjetske banke u BiH. Kazala je da je BiH siromašna zemlja koja sebi ne može dozvoliti finansiranje putničkog saobraćaja i da željeznice moraju da se fokusiraju na teretni saobraćaj koji donosi dobit.\nU izjavi za Oslobođenje Zlatko Marin, predsjednik Sindikata saobraćajno-transportne djelatnosti ŽRS-a, rekao je da sindikati ovog preduzeća još nisu zvanično upoznati s pravcima u kojima će ići restrukturiranje.\n– Rečeno je da će nam do 1. novembra biti dostavljena sistematizacija radnih mjesta, a očekujemo da ćemo nakon toga znati i šta su naredni koraci poslovodstva, kazao je Marin.\nIstakao je da je prijedlog za sindikate ŽRS-a o ukidanju putničkog saobraćaja neprihvatljiv, ali da ih to i ne čudi, jer se godinama na tome svjesno radi.\n– Niko nije investirao u obnovu kompozicija i radio na tome da putovanje vozovima bude prihvatljivo kao prije rata. No, za brojne građane, a pogotovo same radnike ŽRS-a koji na posao dolaze željeznicom, to će značiti veliki problem, naglasio je Marin. Naveo je da su nakon donošenja novog Zakona o radu RS-a sindikatima ruke doslovno vezane.\n– Jedino što ZOR dozvoljava su štrajkovi upozorenja, dok je organizovanje generalnog štrajka kršenje zakona. A i naša iskustva iz ranijih generalnih štrajkova pokazala su da ni tim vidom sindikalne borbe ne možemo utjecati na odluke poslovodstva i Vlade kao vlasnika Željeznica RS-a, dodao je Marin.\nHalid Brčanović, predsjednik Saveza sindikata željezničkih radnika u Federaciji BiH, kazao nam je da sindikati ove djelatnosti nisu upoznati sa sadržajem programa restrukturiranja željeznica u tom entitetu.\nKo bolje posluje?\n– Znamo samo da je Svjetska banka uradila svoju analizu stanja u Željeznicama FBiH i da je ona upućena Vladi Federacije na razmatranje, kazao je Bračanović.\nIstakao je da ukidanje “putničkog saobraćaja na prugama Federacije BiH nije realno i uvjeren sam da do toga neće doći”. Naime, on smatra da federalne željeznice posluju bolje od onih u RS-u, pa da stoga ista pravila u restrukturiranju ne mogu važiti za jedne i druge.\nOno što je, ipak, izvjesno jeste da će se entitetske vlade u procesu restrukturiranja javnih preduzeća više rukovoditi mišljenjem Svjetske banke doli radnika i sindikata. A da se scenarij ukidanja putničkog saobraćaja u BiH mogao preduprijediti, da je bilo političke volje, najbolje govori primjer Unsko-sanskog kantona. Unska pruga već deceniju ne prevozi putnike, a posljednja linija Bihać – Sarajevo ukinuta je prije sedam godina. Krivac se tražio u maćehinskom odnosu Federacije prema USK-u, Sarajeva prema Bihaću, krivila se kompanija Željeznice FBiH. Ali, otkako su pitanje Željeznica FBiH aktualizirale i Svjetska banka i SIDA, mogućnost da cjelokupna infrastruktura Federacije ponovo bude u funkciji na cijelom teritoriju zainteresovala je i Krajišnike. U planu je navedeno nekoliko scenarija za restrukturiranje željeznica, naveo je pomoćnik ministra za željeznički i vodni transport Ismet Demirović. Konačni cilj je da se oživi željeznička kičma privrede u BiH, no za sada, kako smo već naveli, isključivo bazirana na teretnom saobraćaju.\nPrva pruga u Bosni i Hercegovini puštena je u saobraćaj 24. decembra 1872. godine. Bila je to pruga normalnog kolosijeka od Banje Luke do Dobrljina (101,6 kilometara) u opštini Bosanski Novi. Neposredno po aneksiji BiH od Austro-Ugarske monarhije 10. septembra 1878, u Derventi je osnovana prva direkcija bosanskohercegovačkih željeznica, pod nazivom Direkcija carskih i kraljevskih bosanskih željeznica.\nPrvih dana decembra bh. javnost konačno bi trebala biti upoznata kakva sudbina čeka željezničke kompanije u našoj zemlji. A svi se samo možemo nadati da neće biti ružne simbolike, pa da 144 godine otkako je prvi voz prevezao putnike u BiH, ne budu prugama putovali oni posljednji.


PROGLAS BORCIMA: Sprema se velika prevara sa boračkim organizacijama u režiji režima! - Vijesti Srpske – Najnovije vijesti iz Republike Srpske\nNaslovna Najnovije PROGLAS BORCIMA: Sprema se velika prevara sa boračkim organizacijama u režiji režima!\n„Po našim informacijama sprema se još jedna podvala, prevara i podjela režirana od strane SNSD-a“, saopšteno je iz DNS-a. „Ovog puta je na udaru Organizacija starješina Vojske Republike Srpske, gdje se želi u potpunosti ovladati ovom organizacijom u svrhu podrške SNSD-u na izborima 2022. godine“, navodi se u saopštenju Radislava Jovičića, potpredsjednika DNS-a.\n„Gospodo oficiri, Vi koji ste časno i zajedno sa svojim borcima stvarali Republiku Srpsku, ne dozvolite da preko Vas ruše našu Republiku oni koji je nisu ni stvarali“, kaže Jovičić.\n„Vaša čast i vjera koju ste imali u toku odbrambeno-otadžbinskog rata, vjera u Republiku Srpsku, ne smije biti dovedena u pitanje politikanstvom pojedinaca koji su sazvali nelegalnu i nelegitimnu skupštinu u Ugljeviku 15.07.2021. godine, kako bi izabrali rukovodstvo koje će odgovarati jednom čovjeku u našoj, a ne njegovoj Republici Srpskoj i interesu jedne političke partije.“\n„Apelujemo na Vašu čast gospodo oficiri, ne dozvolite da pojedinci manipulišu sa Vama iz bilo koje politicke partije, pa ako treba to da kažem, ni iz moje. Budite autonomni i izaberite najbolje među Vama. A političkim partijama posebno SNSD-u poručujem: prestanite sa pritiscima i podjelama.“\n„Zbog toga gospodo oficiri, komandanti, vođe, pravi je trenutak da pokažete svoju čast i ne dozvolite još jedno poniženje i podjelu. Vaše kolege u Francuskoj su se uspješno suprostavili predsjedniku Makronu u pokušaju negiranja njihove uloge u društvu i njihovog doprinosa Francuskoj državi. Mislite li da Vi srpski oficiri i borci manje vrijedite ili manje volite svoju državu od njih. Ja mislim da ne“, jasan je potpredsjednik DNS-a.


Ministarstvo zdravlja Rusije preporučuje pet lekova za lečenje kovida - Sputnjik Srbija\n14:45 01 Mart 2021\nMinistarstvo zdravlja Rusije preporučuje pet lekova za lečenje kovida\n15:15 08.02.2021 Preuzmite kraći link\nLekovi favipiravir, remdesivir, umifenovir, hidroksihlorohin, interferon-alfa se mogu koristiti u lečenju bolesti izazvanih virusom korona SARS-KoV-2, navodi se u novoj verziji privremenih smernica Ministarstva zdravlja Rusije za prevenciju i lečenje kovida 19.\n„Nekoliko preparata se mogu koristiti u lečenju kovida 19: favipiravir, remdesivir, umifenovir, hidroksihlorohin, interferon-alfa. Informacije o rezultatima terapija za neke lekove nam ne dozvoljavaju da donesemo zaključak o njihovoj efikasnosti ili neefikasnosti, pa je njihova upotreba dozvoljena samo uz odluku lekarske komisije u skladu sa utvrđenim postupkom, ako potencijalna korist za pacijenta premašuje rizik od njihove upotrebe“, navodi se u preporuci.\nBez neželjenih reakcija: Odlični rezultati ruskog leka protiv korone\nRezultati kliničkih ispitivanja ocene efikasnosti i sigurnosti favipiravira omogućavaju dozvolu primene preparata ne samo u bolnici, već i u ambulantnim uslovima.\n„Saglasno preporukama Svetske zdravstvene organizacije (SZO), moguće je prepisivanje lekova sa navodnom etiotropnom efikasnošću, odnosno upotreba u medicinske svrhe nije u skladu sa uputstvima za medicinsku upotrebu, dok njihova primena mora biti u skladu sa etičkim standardima koje preporučuje SZO“, sledi iz dokumenta.\nU Rusiji je, prema podacima federalnog operativnog štaba u borbi sa virusom korona, registrovano 3.967.281 slučaj zaraze, ozdravilo je 3.456.210 ljudi, dok je njih 76.661 umrlo. Vlada Rusije je pokrenula sajt stopkoronavirus.rf kako bi informisala o situaciji u zemlji.\nMinistarstvo zdravlja: Rusija napravila 11 lekova protiv virusa korona\nRusija: Odobrena široka upotreba leka „Avifavir“ protiv kovida 19\nRusija, Svetska zdravstvena organizacija, virus korona, kovid 19, lekovi


NAŠA TEMA: Privrednici sanjaju novac za investicije - Nira Press\nPočetna » NAŠA TEMA: Privrednici sanjaju novac za investicije\nNAŠA TEMA: Privrednici sanjaju novac za investicije\nNelikvidnost u privredi je velika, potraživanja ne mogu da se naplate, svako svakom duguje, a bankari za partnera radije biraju državu od privrede\nPojedini privrednici odavno su priznali da ih muči nesanica i da noćima, zbog dugova, ne mogu da spavaju. A i kad utonu u san, otkrivaju ovom prilikom, sanjaju uglavnom jedno – kako investiraju. Jer, iako se u stručnoj javnosti kao „mantra“ ponavlja da su Srbiji potrebne nove investicije, privrednici priznaju da o tome razmišljaju samo u snovima. Trenutno se, kažu, bave gašenjem požara. Jer, nelikvidnost u privredi je velika, potraživanja ne mogu da se naplate, svako svakom duguje, a bankari za partnera radije biraju državu od privrede.\nMiroslav Мiletić, prvi čovek Koncerna Bambi-Banat, kaže da je tokom krize kompanija ipak uspela da investira, a novac su, kaže, pronašli u rezanju troškova:\n– Pre krize smo na polju investicija uradili mnogo, u poslove smo ulazili sa velikim finansijskim rezervama i potencijalima. Dosta smo se i zaduživali, ali to ne znači da to pozajmljivanje nije bilo na ekonomskoj osnovi. Nastupila je kriza koja nas je naterala da se okrenemo sebi i pokušamo da „kod sebe“ pronađemo novac. Skoro pet miliona evra smo tako uštedeli. Pri tom, nismo smanjivali broj zaposlenih i nismo rezali plate. Štedeli smo na troškovima transporta, logistici, distribuciji… – kaže Miletić i dodaje da su, srećom, banke bile spremne da podrže koncern tokom krize, ali zna mnoge privrednike sa traumatičnim iskustvima.\nKada je o investicijama reč, Nemanja Popov, direktor „Centroproizvoda”, koji je inače žestoki protivnik državnih intervencija, smatra da je ovo jedina oblast u kojoj političari mogu da pomognu biznismenima.\nMagazin Biznis, septembar 2010, broj 56\nTV SLIKE I PRILIKE: Držanje za vazduh\nOdržan je kratak kurs berzanskog poslovanja, jer su mnogobrojni srećnici dobili po četiri akcije NIS-a, a Poštanska štedionica preuzela ulogu brokera.\nPOL VELING, DISCOVERY NETWORKS: Novi ženski kanal u Srbiji\nU Velikoj Britaniji i SAD, kao i u nekim afričkim zemljama, ljudi gledaju televiziju uglavnom zbog zabave a vrlo malo zbog\nDremka za produktivnost\n„Prileći na posao“ u mnogim kompanijama na Zapadu dobija doslovno značenje: kratak san na radnom mestu povećava produktivnost To su radili\nTURISTIČKE PRESTONICE EVROPE I SVETA: SEVILJA\nGlavni grad pokrajine Andaluzija – Sevilja – prepoznatljiv po svojim uskim, malim ulicama, po arapskom uticaju u arhitekturi, po vinu i\nMESEČNI HOROSKOP ZA POSLOVNE LJUDE: Horoskop za septembar – oktobar 2010.\nOvan U skladu sa svojim profesionalnim afinitetima često se nalazite u centru glavnih poslovnih dešavanja. Sačuvajte prisebnost duha i promišljenost, kako\nRADOMIR ŽIVANIĆ, “VERANO“: Borba sa cunamijem\nDo pre dve godine smo svi plivali na talasu privrednog rasta a sada će samo najspremniji moći da nastave. Vreme je\nUVOD U BIZNIS: Optimisti\nSredinom septembra ove godine Međunarodni monetarni fond je upozorio da je globalni ekonomski oporavak doveden u pitanje jer mnoge vlade imaju\nBORISLAV RADOSAVLJEVIĆ, OMV SRBIJA: Spremni smo za slobodan uvoz od 1. januara\nRežim slobodnog uvoza naftinih derivata značiće veću mogućnost izbora za naše potrošače. Mi ćemo ponuditi nove vrste goriva kojih sada nema\nFILIPOS KARAMANOLIS, EUROBANK EFG: Nema krize zbog nenaplativih potraživanja\nKreditna aktivnost može da pomogne da se stimuliše ekonomski rast. Zato smo mi u ovom trenutku najviše fokusirani na pronalaženje povoljnih\nNATALI BRODNIK, „BRITIŠ ERVEJZ“: Bolji kvalitet za manje novca\nSpajanjem sa španskom „Iberijom“ uradili smo ono što mislim da je trend i budućnost avio-saobraćaja. Samo tako će kompanije postajati konkurentnije,


Njemačkoj trebaju radnici iz BiH, Srbije…Ovdje možete početi raditi odmah – balkanin\nHome/svijet/Njemačkoj trebaju radnici iz BiH, Srbije…Ovdje možete početi raditi odmah\nNjemačka vlada objavila je na svom sajtu mapu teritorije, na kojoj se vidi kojim regijama nedostaje najviše radnika\nZakon o imigraciji za kvalifikovane radnike stupa na snagu od danas – 1. marta 2020. godine. Ovaj zakon vrijedi i za radnike i svih zemalja mimo Evropske unije, pa tako i za radnike iz BiH…\nNovi zakon predstavlja pravnu osnovu za useljavanje kvalifikovanih radnika u Njemačku. Zamišljeno je da se akademskim i stručno kvalifikovanim stručnjacima iz zemalja koje nisu članice EU olakšaju dolazak u Njemačku. Na ovaj način, savezna vlada želi da zadovolji rastuću potrebu za kvalifikovanim radnicima, koje domaći i evropski radnici ne mogu da zadovolje. Kancelarka Merkel naglasila je da je novi zakon “promjena paradigme u načinu na koji želimo da se obratimo stručnjacima izvan Evropske unije”\nS obzirom na veliku globalnu konkurenciju kvalifikovanih stručnjaka, Njemačka mora da postane otvorena, zainteresovana zemlja”, rekla je kancelarka Angela Merkel.\n“Imamo razne mjere i zakone koji svim ljudima u Njemačkoj pružaju šansu da zaista rade i da zarađuju. Poboljšaćemo mogućnosti usklađivanja porodice i posla radi zapošljavanja žena”, najavila je kancelarka. Ovo zahtijeva usku saradnju između preduzeća, sindikata, savezne vlade i saveznih država.\nFederalni ministar rada Hubertus Heil naglasio je kako se mora osigurati da stručnjaci brzo nađu kompanije kojima su potrebni. Želimo da izbjegnemo nepotrebnu birokratiju, pojednostavimo procedure vaidacije, bolje opremanje viznih ureda i digitalizaciju procesa podnošenja zahtjeva.”\nKao što se može primijetiti,južnim državama su radnici najpotrebniji i tu bukvalno “gori” od potrebe za kvalifikovanom radnom snagom,


Naslovnica Sjeverni Sandžak Novi Pazar Ko ne uplati doprinos, kazna milion dinara\nNovi Pazar – Poslodavci koji zajedno sa zaradom ne uplate doprinose biće kažnjeni i do milion dinara.\nIzmjene finansijskih zakona koji stupaju na snagu u januaru 2014. predviđaju i kazne za zapošljavanje u javnom sektoru, te povjećanje PDV-a na hranu i računare.\nNovi zakoni najviše bi koštali građane i to kroz povećanje poreza na osnovne životne namirnice za dva procentna poena. Za 20 odsto trebalo bi da budu skuplji i računari i njihove komponente, zaključeno je juče na skupštinskom Odboru za finansije i kontrolu javnih sredstava, koji je u načelu usvojio više predloženih zakona. Oni su u proceduri zajedno sa Prijedlogom zakona o budžetu. U Skupštini danas počinje rasprava o prijedlogu budžeta za 2014.\nNiži žvotni standard penzioneri će osjetiti i kroz minimalan rast primanja. Zakon je ovde predvideo ukupno povjećanje primanja za 3,5 odsto, ali za tri godine od 2014. do 2016. Prosečna penzija od oko 24.000 dinara godišnje bi praktično rasla po 280 dinara, što je trećina u odnosu na prethodne godine.\nMoguća politička zapošljavanja\nZakon o budžetskom sistemu predviđa zamrzavanje zapošljavanja u javnom sektoru. Iz ove mjere Vlada je izuzela sudije, imenovana lica u državnim organima i opštinama. Vlada će moći da zapošljava i direktore javnih preduzeća i ustanova. Ekonomista Ljubomir Madžar kaže da je to prostor za politička postavljenja. „To se nije moglo izbeći jer bi totalno zamrzavanje značilo da ne možete dovesti kadrove tamo gde njihovi prethodnici nisu dobro radili“, kaže Madžar.\nManje novca u novčaniku, kroz solidarni porez, imaće i zaposleni u javnom sektoru gde radi više od 750.000 ljudi. Plate radnika iznad 60.000 dinara biće oporezovane sa 20 odsto, dok će zarade veće od 100.000 biti oporezovane za 25 odsto. Ovde će biti zamrznuta i zapošljavanja do kraja 2015. godine.\n• jedinstven obrazac za obračunavanje svih poreza\n• podnošenje poreskih prijava elektronskim putem\n• seme i rasad duvana može da nabavi samo proizvođač duvana koji ima koperativni ugovor sa registrovanim proizvođačem duvana\n• za kršenje prethodnog popisa odgovorno lice biće kažnjeno sa 100.000 do dva miliona dinara\nZakon o izmenama PDV\n• povjećanje stope PDV sa 8 na 10 odsto (hleb, mlijeko, meso, jaja, žitarice, ulje…)\n• rast PDV za promet računara i komponenti sa 8 na 20%\n• plate u javnom sektoru rašće po 0,5 odsto u aprilu i oktobru 2015. i 2016.\n• zamrzavanje zapošljavanja u javnom sektoru do kraja 2015, osim uz saglasnost Vlade\n• solidarni porez – 20 odsto na zaradu iznad 60.000 dinara i 25 odsto na zaradu iznad 100.000\n• april 2014. – 0,5 %\n• oktobar 2014. – 1 %\n• april i oktobar 2015. i 2016. – po 0,5 %\n• isplata akontacije obeštećenja bivšim vlasnicima počeće 1. januara 2015.\n• maksimalna akontacija biće 10.000 evra ili 10% od osnovice obeštećenja\nZakon o doprinosima za obavezno osiguranje\n• poslodavac koji istovremeno sa zaradom ne uplati doprinose radniku biće kažnjen sa 100.000 do milion dinara\n• za neplaćanje doprinosa radniku kazna za odgovorno lice 5.000 do 50.000 dinara\n• za neplaćanje doprinosa radniku kazna za preduzetnika 50.000 do 500.000 dinara\n• zamrzavanje zapošljavanja u javnom sektoru do kraja 2015. osim uz saglasnost Vlade


Bugarska: Posle sankcija SAD, jača borba protiv korupcije\nSOFIJA – Privremeni premijer Bugarske Stefan Janev pozvao je danas vladu u Sofiji da, nakon američkih sankcija, udvostruči napore u borbi protiv endemske korupcije i zatražio promene u tužilaštvu, pravosuđu i svim agencijama za sprovodenje zakona.\nJanev je na sastanku vladinog saveta za bezbednost govorio o novim antikorupcijskim politikama, nakon što su Sjedinjene Američke Države uvele sankcije bugarskim zvaničnicima i privrednicima zbog njihove navodno „velike“ uloge u korupciji, prenosi agencija AP.\nJanev je rekao da će bugarska vlada pokušati da, zbog američkih sankcija, umanji političke i ekonomske rizike po zemlju.\n„Moramo zaštititi državne kompanije od nametanja finansijskih sankcija. U tom cilju, moramo sprečiti bankarske transakcije sa licima koja su pod istragom, tako da privatna i državna preduzeća ne budu blokirana’, rekao je Janev.\nOn je priznao, međutim, da su američke sankcije ozbiljan signal da korupcija u Bugarskoj ima duboke korene u političkom i ekonomskom sistemu zemlje i da posledice toga već prevazilaze granice zemlje.\nJanev je rekao da koruptivno okruženje u Bugarskoj ne samo da uništava međunarodni autoritet zemlje, već podriva njen politički sistem i temelje demokratije, čineći je nefunkcionalnom i neefikasnom.\nAmeričko ministarstvo finansija je prošle nedelje najavilo sankcije protiv Delijana Pevskog, bivšeg člana parlamenta i medijskog mogula, zatim oligarha Vasila Božkova i bivšeg zvaničnika nacionalne bezbednosti Ilka Željazkova zbog navodnih uloga u javnoj korupciji.\nZvanični Vašington je, takođe, uveo sankcije protiv 64 entiteta koja su navodno povezana sa njima.\nUvođenjem sankcija se određenim bugarskim državljanima i kompanijama sprečava pristup američkom finansijskom sistemu, zamrzava se njihova imovina u SAD i zabranjuje se Amerikancima da posluju sa njima.


Brnabić: Sednica vlada Srbije i Republike Srpske održaće se 17. maja – DnevniZurnal\nBrnabić: Sednica vlada Srbije i Republike Srpske održaće se 17. maja\nby admin 30/04/2021, 10:00 1.7k Views\nZajednička sednica vlada Srbije i Republike Srpske biće održana 17. maja u Banjaluci, a istog dana biće položen i kamen temeljac za hidroelektranu „Buk bijela“ na Drini, projekat koji će finansirati Srbija, najavila je danas premijerka Ana Brnabić.\nOna je na sednici Skupštine Srbije, na kojoj poslanici postavljaju pitanja, objasnila da je zajednička sednica dve vlade odgađana zbog korona virusa, ali da se situacija sad stabilizovala, pa je moguće da zajednički sastanak bude održan, „da se pokrene dinamika projekata“.\nBrnabić je rekla i da će, osim gradnje deonice autoputa od Kuzmina do granice sa Republikom Srpskom, Srbija finansirati i kompletnu prekodrinsku deonicu do Bijeljine.\nOna je najavila i da sledeće godine početi radovi na aerodromu Trebinje, koji će biti 100 odsto u vlasništvu Srbije, a da gradnji prethodi proces eksproprijacije zemljišta.\nMinistar građevine, saobraćaja i infrastrukture Tomislav Momirović objasnio je poslanicima da eksproprijacija zemljišta za aerodrom kreće od jeseni i da se nada da će građevinska dozvola za aerodrom u Trebinju biti dobijena do kraja godine.\nby admin 18/09/2021, 13:20\nby admin 18/09/2021, 13:08


"VRS je odigrala časnu ulogu i odbranila slobodu'' | MONDOBA\nVRS je odigrala casnu ulogu i odbranila slobodu\n1. October, 19:30\n"VRS je odigrala časnu ulogu i odbranila slobodu'' 0 Podijeli Podijeli na facebook Podijeli na twitter Podijeli na viber Pošalji na mail\n12.05.2017. / 13:49 13:52\n"VRS je odigrala časnu ulogu i odbranila slobodu''\nAutori SRNA Autori Agencije 12.05.2017. / 13:49 13:52\nPredsjedavajući Predsjedništva BiH Mladen Ivanić poručio je danas da je za opstanak srpskog naroda u BiH uslov postojanje Republike Srpske, u čijoj je odbrani njena vojska odigrala časnu ulogu.\nObraćajući se na svećanosti obilježavanja 12. maja - Dana Vojske Republike Srpske i Trećeg pješadijskog (Republika Srpska) puka Oružanih snaga BiH u kasarni "Kozara", Ivanić je izrazio zahvalnost za 220.000 ljudi koji su tokom rata prošli kroz Vojsku Republike Srpske, a posebno za 23.184 njena pripadnika koji su svoje živote ugradili u temelje Srpske.\nOn je podsjetio da je prije 25 godina, u uslovima velikog političkog haosa, formirana Vojska Republike Srpske, te da je ona časno odigrala svoju ulogu štiteći srpski narod na ovim prostorima.\n"Trebalo je u tim vremenima imati hrabrosti i odlučnost i stvoriti uslove da se brani srpski narod, da ne izgine, te da, nakon formiranja Vojske Republike Srpske, ojačaju postojeće političke institucije koje je tada srpski narod imao", rekao je Ivanić.\nOn naglasio da u BiH ima još mnogo izazova, te da je potrebno mnogo spremnosti na kompromis da bi se došlo do zajedničkog rješenja, jer je to jedini način da se ovdje živi, gradi i stvara.\nIvanić je podsjetio da neko ko predstavlja srpski narod u institucijama BiH mora da bude spreman da žestoko brani elementarno dostojanstvo i identitet srpskog naroda na ovim prostorima.\nOn je čestitao Dan Vojske Republike Srpske i Trećeg pješadijskog (Republika Srpska) puka pozdravljajući pripadnike puka tradicionalnim srpskim pozdravom "Pomoz Bog junaci!".\nMilorad Dodik, predsjednik Republike Srpske podsjetio danas je da je VRS formirana u veoma teška vremena sa ciljem da se odbrani sloboda Srba na ovim prostorima.\n"Sloboda i opstanak Republike Srpske su nam prioritet" rekao je Dodik na obilježavanju 12. godišnjice osnivanja Trećeg pješadijskog (Republika Srpska) puka Oružanih snaga BiH i 25. godišnjice formiranja Vojske Republike Srpske.\nDodik je rekao da su prioriteti Srpske sloboda i opstanak.\nGovoreći o formiranju Vojske Republike Srpske, Dodik je između ostalog rekao da su Srbi stradali kada nisu imali vojsku i državu.\n"Zato u osnovi formiranja VRS jeste bilo da se spriječi stradanje našeg naroda u tim teškim vremenima", rekao je Dodik.\nKomandant Trećeg pješadijskog (Republika Srpska) puka, brigador Nedeljko Kopuz poručio je da je 12. maja 1992. godine donesena istorijska odluka o formiranju Vojske Republike Srpske.\n"Srpski narod se organizovao i formirao svoju vojsku i ovo je bila odluka od istorijskog značaja, da se odbrani životni prostor, vjekovna ognjišta i sloboda Srba", rekao je Kopuz.\nOn je istakao da su, uprkos svim ratnim teškoćama, srpski borci bili ispunjeni patriotizmom, slobodarskom tradicijom i nesebičnom hrabrošću i odlučnošću da odbrane srpski narod.\nKopuz je podsjetio da još nisu pronađeni posmrtni ostaci svih nestalih boraca i civila u odbrambeno-otadžbinskom ratu.\nMladen Ivanić vojska\nUpravo gledate Vjetar u leđa fudbalerima Borca: Lešinari napravili bakljadu u centru Banjaluke (VIDEO) 0 Video Pre 53 min Pogledajte kako su navijači Borca ispratili fudbalere na meč 2. kola kvalifikacija za Ligu Evrope protiv Rio Avea.


RTCG - Radio Televizija Crne Gore - Nacionalni javni servis :: Fudbal :: "Klub mora da odluči o mojoj budućnosti"\nLUKAKU 12. 06. 2019. 12:55 >> 12:58 0\n"Klub mora da odluči o mojoj budućnosti"\nFudbaler Mančester junajteda Romelu Lukaku rekao je da klub mora da odluči o njegovoj budućnosti i da ne želi da se bavi glasinama.\nLukaku je sinoć odigrao dobro za reprezentaciju Belgije protiv Škotske u kvalifikacijama za Evropsko prvenstvo 2020. i postigao je dva gola u pobjedi od 3:0. Do sada je postigao 48 golova za reprezentaciju.\nLukaku je 2017. iz Evertona prešao u Junajted, kada je trener bio Žoze Murinjo, a ugovor mu ističe za tri godine.\nUprkos lošoj sezoni, Lukaku je u prosjeku postizao gol u svakoj drugoj utakmici i 12. je najbolji strijelac u Premijer ligi prošle sezone.\nRomelu Lukaku Mančester junajted\nOptužili Junajted zbog ponašanja igrača


U okviru projekta “Podrška stanovništvu u zajednicama pogođenim izbegličkom krizom u Srbiji“, koji realizuje Fondacija Ana i Vlade Divac, održan je Festival solidarnosti u Slovačkom parku u Šidu, u kojem su, pored lokalnog stanovništva, učestvovali i korisnici obližnjih prihvatnih centara za migrante.\nTokom Festivala solidarnosti predstavljene se aktivnosti udruženja “Centar za razvoj Srema”, “Sport za sve Šid” i “Udruženje žena - Majčin zagrljaj”, kao i neformalnih grupa “Nastavnici Gimnazije”, “Berkasovčani”, “Jamena zajedno” i “Sot”. Sva udruženja i neformalne grupe obuhvaćene projektom organizovale su brojne aktivnosti, kao što su volonterska akcija sređivanja dečijeg igrališta u Slovačkom parku, organizovanje slikarskih i interkulturalnih radionica, kao i različitih sportsko-rekreativnih aktivnosti za decu i roditelje.\nKoordinatorka projekta Fondacije Ana i Vlade Divac Jovana Vuksan istakla da je u ovoj opštini podržano sedam inicijativa ukupne vrednosti od 2.4 miliona dinara, a poseban naglasak stavljen je na one projekte koji se realizuju u ruralnim sredinama, a uključuju veliki broj ljudi i pokrivaju oblasti koje imaju najveću korist za lokalnu zajednicu, kao što su kultura, obrazovanje, zdravlje, sport, bezbednost i ekologija.\n“Festival solidarnosti doživljavamo kao krunu programa koji će poslužiti kako lokalnoj zajednici, tako i migrantima da pokažu onaj najbolji i najuzvišeniji deo nas - ljudsku dobrotu i solidarnost”, rekao je Nikola Tarajić, koordinator nevladine organizacije Centar za razvoj Srema.\nOn je dodao da je ova nevladina organizacija prikazala aktivnosti koje spajaju različite kulture, kao što su upoznavanje seoskih žena sa kulturama zemalja iz kojih dolaze migranti i migranata sa nacionalnim kulturama domicilnog stanovništva, zatim organizovanje internacionalnih kulinarskih radionica i interanacionalnih radionica rukotvorina.\nFondacija Ana i Vlade Divac podržala je sa 7,3 miliona dinara najbolje projekte neformalnih grupa i organizacija civilnog društva u tri opštine u Srbiji koji unapređuju kvalitet života i rešavaju probleme lokalnog stanovništva. Projekat je finansirala Fondacija za otvoreno društvo (Open Society Foundations).


Usvojen zakon: Studenti dobili još dve godine da završe fakultet\nVlada Republike Srbije usvojila je na sednici Predlog zakona o\nizmenama Zakona o visokom obrazovanju, kojim se omogućava studentima koji su studije upisali do 10. septembra 2005. godine da fakultete završe u naredne dve školske godine.\nNa sednici je usvojen Predlog zakona o otvorenim investicionim fondovima sa javnom ponudom. Predloženim zakonom usklađuje se ova oblast sa evropskom regulativom, kao i uslovima domaćeg tržišta kapitala, čime je proširena mogućnost ulaganja imovine, postignuta bolja diversifikacija rizika, a samim tim i veća zaštita investitora.\nČlanovi vlade usvojili su i Predlog zakona o alternativnim investicionim fondovima, kojim je predviđeno da Republika Srbija uređuje i obezbeđuje jedinstveno tržište, pravni položaj privrednih subjekata, sistem obavljanja pojedinih privrednih i drugih delatnosti, bankarski i devizni sistem, svojinske i obligacione odnose i zaštitu svih oblika svojine. Ovim zakonskim rešenjem biće omogućen veći stepen zaštite u slučaju rizičnih ulaganja alternativnih investicionih fondova, kao i bliže i detaljnije definisanje pravila koja postoje u odnosu na društva za upravljanje ovim fodovima. Kao dodatni razlog za donošenje ovog zakona jeste razvoj mikro, malih i srednjih privrednih subjekata koji su prepoznati kao glavni akteri na tržištu Republike Srbije.\nSportisti Strahinji Stefanoviću za osvojenu srebrnu medalju na Svetskom prvenstvu u olimpijskoj sportskoj disciplini kajak, koje je održano od 21. do 25. avgusta 2019. godine u Segedinu dodeljena je novčana nagrada u iznosu od 25.000 evra u dinarskoj protivvrednosti. Ista novčana nagrada dodeljena je i njegovom treneru Milanu Đenadiću za osvajanje ove medalje.


Republika / Ministar energetike Antić: Ekonomske mere u pravom trenutku\nčetvrtak, 2. 4. 2020.| 15:29\nMereža podršku našoj privredi nakon epidemije koronavirusa, koje je predstavio predsednik Vučić, došle su upravom trenutku i ja sam uveren da će one tek pokazati svoju pravu snagu.\nPrema prvim znacima, među kojima je i vraćanje na posao zaposlenih, jasno se vidi da su poslodavci veoma dobro shvatili ideju ovih mera i odustali od prvobitnog sužavanja svojih poslovnih aktivnosti, i da sa puno poverenja gledaju u državu imere koje će biti primenjene.\nSrbija je u poslednjih nekoliko godina uspravila svoju ekonomiju, nije bilo lako, bilo je i štednje i odricanja, ali sada vidimo koliko će se to isplatiti svakom našem preduzeću i svakom našem građaninu.\nNažalost, veći deo sveta biće suočen sa padom ekonomije, pa i novom krizom, ali siguran sam da smo mi već predupredili takve negativne efekte, imamo novca i sada je pravi momenat da pomognemo privredi istanovništvu da amortizuju loše efekte koje je donela epidemija virusa.\nMislim daće Srbija, zahvaljujući merama predsednika i Vlade, biti u krugu onih država koje će s ponosom moći da kažu da su spremno dočekale period posle pandemije i da su se ponele krajnje odgovorno prema svojoj privredi i svom stanovništvu.\nSrbija Beograd Aleksandar Antić Ministarstvo energetike Ministar\nSve radi u punom kapacitetu: Obezbeđeno puno snabdevanje električnom energijom


Grkinje napustile utakmicu zbog natpisa na trenerkama Makedonaca | Kodex.ME\nIzbačene sa takmičenja\nGrkinje napustile utakmicu zbog natpisa na trenerkama Makedonaca\nEvropska rukometna federacija (EHF) izbacila je reprezentaciju Grčke iz daljnjeg takmičenja na Evropskom prvenstvu za rukometašice do 17 godina.\n02. 08. 2017 - 12:56 Autor: Kodex\nUtakmica Evropskog prvenstva za rukometašice do 17 godina između Grčke i Makedonije u Skoplju prekinuta je u 32. sekundi. Naime, Grkinje su napustile teren, jer je na trenerkama stručnog štaba njihovih rivalki pisalo ”Macedonia“.\nPoslije zagrijavanja i prije intoniranja nacionalnih himni grčke rukometašice su se povukle sa terena. Međutim, vratile su se iz svlačionice nakon višeminutnog razgovora čelnika EHF-a sa rukovodstvom njihovog nacionalnog tima.\nSusret je počeo, ali je selektor Grkinja zatražio time-out u 32. sekundi, kada je definitivno povukao ekipu sa terena.\nEHF je odmah pokrenuo disciplinski postupak protiv Rukometnog saveza Grčke. Disciplinska komisija je danas utvrdila da je grčka reprezentacija imala obavezu odigrati utakmicu prema propisima EHF-a. Zbog toga je reprezentacija Grčke izbačena iz daljnjeg takmičenja na EP, a RS Grčke će morati platiti i novčanu kaznu u iznosu od 25.000 eura. Sve preostale utakmice Grkinja, kao i prekinuta protiv Makedonki, biće registrovane službenim rezultatom 10:0 i dva boda će biti dodijeljena njihovim rivalima.\nIz EHF-a su na kraju naveli da RS Grčke ima pravo žalbe, ali da s obzirom da je EP do 17 godina u toku nikakva žalba neće imati suspendujuće dejstvo na donesenu odluku.\nRadi spora sa Grčkom od sticanja nezavisnosti 1991. godine Makedonija u svim međunarodnim institucijama priznata je pod nazivom ”Bivša Jugoslovenska Republika Makedonija”, jer njihova sjeverna pokrajina zove se Makedonija, pa Grci koji žive u njoj nazivaju se Makedoncima.\nBulatović:Kad me bude mrzjelo da obujem patike, tada će biti kraj\n04. 01. 2019 - 21:11\nRukometašice Budućnosti savladale Jagodinu\n03. 01. 2019 - 21:49\nIgrao na muškom rukometnom SP-u, sad će na ženskom: Uvijek sam bila posebna (VIDEO)\n25. 12. 2018 - 19:19\nNakon poraza Johanson razočaran i ponosan, Radičević: Ima još vremena za ovu reprezentaciju\n12. 12. 2018 - 18:45


Rusija daje milion dolara u fond za Aušvic\nRuska vlada odobrila je svotu od milion dolara za međunarodni fond iz koga će se finansirati konzervatorski radovi na terenu simbola holokausta, nekadašnjeg koncentracionog logora Aušvic-Birkenau koji su Hitlerovi nacisti podigli 1940. godine u okupiranoj Poljskoj.\nU Moskvi je saopšteno da na taj način Rusija između ostalog pomaže da se očuva sećanje na sovjetske vojnike koje nacisti zarobili i smestili u Aušvic, logor namenjen likvidaciji evropskih Jevreja u okviru nacističkog monstruoznog "konačnog rešenja" jevrejskog pitanja u gasnim komorama koncentracionih logora.\nU najvećem nacističkom logoru u okupiranoj Poljskoj od 1940. Godine kada su u njemu prvobitno bili smešteni Poljaci, vojni zarobljenici a zatim na smrt dovlačeni Jevreji pobijeno je preko 1,1 milion ljudi, mahom Jevreja ali i Roma, sovjetskih zarobljenih vojnika i pripadnika drugih naroda Evrope.\nLogor su 27. januara 1945. godine oslobodili vojnici sovjetske Crvene armije a od 1947. godine kompleks logora Aušvic-Birkenau pretvoren je u državni muzej čije objekte je ubrzano poslednjih godina počeo da nagriza zub vremena.\nPoljska je zato apelovala na međunarodnu zajednicu da pomogne\nkonzervatorske radove na tom najvećem stratišu holokausta i osnovala je 2009. godine međunarodnu fondaciju za koju je do sada odobreno 100 miliona dolara iz 24 zemlje.\nNajveću svotu šalje Nemačka - 60 miliona evra.


PETROVIĆ: Godina rekordnih investicija – ulaganja u infrastrukturu, nove objekte i razvoj privrede preko osam miliona KM | Hercegovina Press\nPETROVIĆ: Godina rekordnih investicija – ulaganja u infrastrukturu, nove objekte i razvoj privrede preko osam miliona KM\nGradonačelnik Trebinja Luka Petrović istakao je da budžet Grada nikada nije bio stabilniji i da imaju novca za sve projekte i da će ova godina biti rekordna po investiranju, odnosno da će premašiti prošlogodišnjih osam miliona maraka ulaganja što je bio najveći iznos u poslijeratnom periodu.\nPetrović je izjavio Srni da je aktuelna lokalna vlast za proteklu godinu i po, koliko su na vlasti, ušla u sve pore društva, da se vidi napredak u svim oblastima, da je kroz različite programe smanjen broj nezapsolenih sa 2.960 na 2.710 osoba i da slijedi otvoranje novih radnih mjesta, te da će i plan investicija koji je naizgled bio “ogroman” biti postignut.\n“Moraćemo, najvjerovatnije u narednih 60 dana, napraviti izmjenu srednjoročnog plana kapitalnih investicija kako bismo vidjeli šta smo pokrenuli i šta novo treba da ubacimo. Unaprijed ćemo gledati da pravimo plan za naredni petogodišnji period”, rekao je Petrović.\nOn je istakao da niko ne može osporiti da je Trebinje jedno veliko gradilište i da mnoge lokalne zajednice kopiraju određene programe, napominjući da je smisao svih programa da se sistemski uređuju gradske i narodne obaveze da bi imali veće benefite nego do sada.\nNavodeći da je veliki napredak postignut posebno u oblasti turizma, gradonačelnik Trebinja je najavio da će, kako bi se olakšalo turistima, između ostalog, biti izgrađen veliki parking za autobuse koji će se nalaziti na lokalitetu gdje je bila planirana izgradnja zgrade Gimnazije u Bregovima, dok ne počne realizacija tog projekta.\nDa bi Trebinje bilo interesantno tokom cijele godine, a ne samo u ljetnim mjesecima, Petrović je dodao da je u planu uređenje poznatog izletišta Ubla.\n“U Beogradu sam razgovarao o mogućnostima otvaranja ski-centra na Ublima i izgradnji žičare, a preduslov je da se riješe imovinski odnosi koji su na tom području komplikovani”, istakao je Petrović i dodao da je na tom lokalitetu u toku realizacija i projekta vodosnabdijevanja, a da slijedi realizacija i još nekih sadržaja.\nNavodeći da je Trebinje veliko gradilište, on je najavio izgradnju zgrade za mlade bračne parove, uređenje Ćatovića kraka, izgradnju dva rezervoara po 2.500 kubika na izvorištu “Vrelo oko” za sigurnije vodosnabdijevanje grada i manje utroške energije, kao i niz drugih projekata.\nGradonačelnik Trebinja kaže da je u planu i realizacija projekta energetske efikasnosti kompletne zgrade Gradske uprave, ističući da su za tu namjenu dobili 170.000 švajcarskih franaka donacije, a da će Grad obezbijediti 150.000 švajcarskih franaka.\n“Izbacićemo sve klime, radijatore i peći, a planiramo i proširenje zgrade komfornom salom za sastanke i prijeme koju sada nemamo”, dodao je Petrović.\nOn napominje da su u proteklom periodu napravljeni veliki pomaci i kada je riječ o zapošljavanju, jer se smanjuje rad na crno, ističući da je kroz različite programe riješeno oko 175 ljudi koji su skinuti sa evidencije Zavoda za zapošljavanje.\n“Iskoristićemo i konkurs Zavoda koji traje do kraja maja. Nastojaćemo da riješimo sve visokoobrazovane ljude koji su završili fakultete do 31. decembra prošle godine, a nakon toga i one koji budu završili ove godine”, kaže Petrović.\nOn napominje da će se za godinu dana biti otvoreno još 300 radnih mjesta u “Gradu sunca”, u planu je i otvaranje pogona tekstila ili obuće u bivšem “Novoteksu” na Tini, a sa radom će početi i dva hotela u Starom gradu.\n“Imamo i zahtjeve za izgradnju poslovne zone u Todorićima, pravac do Volujca, gdje ćemo izvršiti parcelizaciju, prodavati zemljište, puniti budžet i otvarati novu poslovnu zonu”, naglasio je Petrović.


ŠESTA REDOVNA SKUPŠTINA SAM: Milan Petrović novi predsednik - Nira Press\nPočetna » ŠESTA REDOVNA SKUPŠTINA SAM: Milan Petrović novi predsednik\nNa šestoj redovnoj Skupštini SAM-a, 29. januara, jednoglasno je izabrano novo rukovodstvo SAM-a. Na čelu asocijacije u naredne dve godine biće generalni direktor kompanije Centro Štampa\nMilan Petrović, generalni direktor kompanije Centro Štampa, novi je predsednik Srpske asocijacije menadžera. Dosadašnji predsednik asocijacije, Bojan Radun, vršiće funkciju izvršnog potpredsednika, odlučeno je na Šestoj redovnoj Skupštini SAM-a, održanoj 29. januara, kada je jednoglasno izabrano novo rukovodstvo SAM-a. Tom prilikom izabran je i novi sastav Upravnog odbora koji čine brojni priznati menadžeri i privrednici. Izabrano novo rukovodstvo vodiće SAM u naredne dve godine, a prioriteti tokom njihovog mandata biće novi doprinosi razvoju srpske privrede i društva, jačanje saradnje sa menadžerima iz regiona i Evrope, kao i osnaživanje partnerstava u samoj asocijaciji. Predsednik Skupštine SAM-a u naredne dve godine biće Dejan Nedić, direktor Draftfcb Afirma.\nU svom obraćanju, novi predsednik je zahvalio svima na podršci i na ukazanom poverenju i izrazio spremnost i odgovornost da nastavi da jača SAM i da unapređuje poslovno okruženje.\n„Svi mi imamo odgovornost i obavezu da svojim radom ojačamo privredu ove zemlje i povedemo je napred. Naše poslovanje bi trebalo da unapredi poslovno okruženje, ali i da donese boljitak društvu u celini. Posao nas menadžera jeste da budemo partner Vladi Srbije i da svoje znanje i iskustvo iskoristimo tako da pomognemo tamo gde je pomoć neophodna. Kroz promociju i afirmaciju menadžerske profesije imamo mogućnost da damo primer i šansu mladim ljudima, a mi ćemo se kao tim zalagati da sve mogućnosti iskoristimo na pravi način“, poručio je Milan Petrović, novoizabrani predsednik asocijacije.


arheologija - Sputnjik Srbija\nU blizini Negotina, u Rajačkim pimnicama, nalazi se jedinstveno groblje koje često nazivaju i „srpski Stounhendž“. Ovo blago istočne Srbije čeka da bude upisano na Uneskovu listu svetske baštine.\nOtkriven izgubljeni „Zlatni grad“ star 3.000 godina u Egiptu /video, foto/\nIzgubljeni „Zlatni grad“, star 3.000 godina, otkriven je u Luksoru, objavilo je Ministarstvo turizma i antikviteta Egipta.\nNa dnu Egejskog mora 1901. godine otkriveni su fragmenti misterioznog artefakta. Više od jednog veka kasnije, naučnici su konačno uspeli da otkriju kako je funkcionisao tzv. najstariji kompjuter na svetu.\nPosle 23 veka tišine: Vojska senki spremna da otkrije svoju poslednju tajnu /foto/\nJoš od kada je grupa kineskih seljaka iz pokrajine Šansi 29. marta 1974. dok je kopala bunar, prvi put slučajno otkrila Ratnike senki ili Glinene ratnike – ogromna vojska od terakote budi pažnju javnosti zbog svog izgleda, veličine i brojnosti.\nStarorimski „lamborgini“: Otkrivene luksuzne kočije u Pompeji /video, foto/\nArheolozi su našli nesvakidašnje otkriće u Pompeji - savršeno očuvanu kočiju kakva do sada nije nađena u Italiji. Radi se o luksuznoj kočiji, koju stručnjaci nazivaju „starorimskim lamborginijem“.\nMumija sa zlatnim jezikom iz doba Kleopatre nađena u Egiptu /foto, video/\nOstaci rimske galije stare 19 vekova nađeni kod grčkog ostrva /foto, video/\nOstaci rimske galije i još dva antička broda nađena su u vodama kod Kasosa, najjužnijeg grčkog ostrva u Egejskom moru. Rimska galija koja je nađena kod grčkog ostrva stara je najverovatnije 19 vekova.\nPre više od 3.000 godina, par u biblijskom mestu Betsaida, u Izraelu, sahranjen je u zagrljaju, sa rukom muškarca preko tela žene, a arheolozi koji su otkrili njihove ostatke nazivaju taj par Romeom i Julijom.


Sreda , 2019-01-02 | 21:52:46\nNavodeći da je popunjenost gradskih hotela tokom prazničnih dana iznosila oko 90 odsto, Rucović je danas novinarima rekao da su u Turističkoj organizaciji Budve, kao organizatoru manifestacije, prezadovoljni rezultatima.\n"Po procenama policije, od 42.000 posetilaca koji su dočekali Novu godinu u Crnoj Gori, njih oko 28.000 bilo je u Budvi tako da smo više nego zadovoljni. U razgovoru sa starijim kolegama koji su u prethodnih 20 godina radili na organizaciji dočeka na otvorenom, shvatili smo da je Budva bila najposećenija upravo ovih dana", kazao je Rucović.\n"Program smo tipski odredili, ciljali smo na više muzičkih žanrova i različitu publiku i kao što se videlo po poseti na trgu svake večeri, pogodili smo suštinu Nove godine i program koji smo pružili posetiocima", kazao je Rucović.\n"Doček Nove godine organizovan je i u budvanskim hotelima koji su imali impozantan sadržaj. Po hotelima su gostovale velike muzičke zvezde što se posetiocima Budve očigledno dopalo", kazao je pomoćnik direktora gradske Turističke organizacije.\n"Ovo jeste recept za ubuduće ali moramo i nešto novo da smislimo jer su sve oči uperene u Budvu. Od nas se uvek očekuje nešto više, nešto novo a na nama je da vidimo šta je to novo što bi moglo ponovo da privuče posetioce u Budvu", kazao je Rucović.\nNavodeći da je Crna Gora bila centar dočeka 2019. godine u regionu pošto su kako je rekao, i lokalne turističke organizacije Kotora, Tivta i Bara organizovale dobar program, Rucović je ocenio da podatak da je više od polovine posetilaca Crne Gore u novogodišnjoj noći bilo u Budvi, "ipak govori sve".\n"Zahvalio bih se kolegama iz Turističke organizacije koji su učestvovali u realizaciji ovog ogromnog projekta, Upravi policije, Komunalnoj policiji, Parking servisu i drugim službama koji su zajedno sa nama organizovali dogadjaj bez ijedne greške i incidenta, tako da je sve prošlo savršeno i u najboljem redu", dodao je Rucović.\nOn je najavio da je naredna manifestacija u Budvi tradicionalni karneval koji će biti održan na proleće.\n"Potrudićemo se da opet privučemo veliki broj ljudi u Budvu. Tada će biti proleće i sve će biti još razigranije mada moram da kažem da nas je vreme i ovih dana poslužilo", dodao je pomoćnik direktora Turističke organizacije Budve.\nNovogodišnji muzički program u Budvi počeo je u petak, 28. decembra a tokom pet večeri, na bini ispred Starog grada nastupilo je 15 izvodjača iz Crne Gore, Srbije, Hrvatske, BiH, Holandije, Engleske.


Traži se nova generacija mladih heroja Srbije - LookerWeekly.com magazin\nTraži se nova generacija mladih heroja Srbije\nExit fondacija u saradnji sa kompanijom NIS, uz podršku Radio-televizije Srbije, kompanije Ringier Axel Springier i HR Centra, pokreću drugi po redu javni konkurs sa ciljem da pronađu istinske mlade heroje našeg doba. Traže se istaknuti pojedinci iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti. Konkurs će biti otvoren do 11. februara 2017. godine, a nosioci titule „Youth Heroes“ biće proglašeni u martu 2017. godine.\nOdabrani vredni i uspešni mladi ljudi dobiće zasluženo priznanje i medijsku promociju, dok će njihova dostignuća biti predstavljena vršnjacima i široj javnosti putem medija. Pobednike u kategorijama očekuju novčane nagrade u iznosu od 100.000 din, ulaznice za EXIT Avanturu i kursevi HR centra za razvoj ličnih veština.\nŽelja pokretača konkursa je da se mladi heroji u Srbiji izvuku iz anonimnosti, predstave javnosti i promovišu kako bi postali inspiracija, ponos i uzor za cele generacije. To su svi oni mladi ljudi koji stvaraju u tišini i postižu velike uspehe, osvajaju medalje na međunarodnim naučnim takmičenjima, unapređuju svoju lokalnu zajednicu, stvaraju vrhunska umetnička dela, osmišljavaju kreativne poduhvate i pokreću uspešne kompanije, a opet su nedovoljno vidljivi. Rezultat višegodišnjeg projekta „Youth Heroes“ i njegove aktivne promocije pozitivnih uzora mladima, može da stimuliše dolazeće generacije da aktivno učestvuju u društvu koje vrednuje znanje, kreativnost i rad. Prva generacija Youth Heroes je već pokazala da imamo fantastične mlade ljude poput humanitarnog aktiviste Jovana Simića, mladih naučnika i izumitelja poput Stefana Velje i Koste Jovanovića i mnoge druge mlade heroje Srbije.\nPravo prijave imaju svi mladi sa državljanstvom Srbije ili sa prebivalištem na teritoriji Republike Srbije uzrasta od 15 do 30 godina koji imaju posebna dostignuća, nagrade, priznanja iz oblasti obrazovanja/nauke, preduzetništva i kreativnih industrija, društvenog aktivizma, kulture/umetnosti. Prijavni formular dostupan je sajtu www.youth-heroes.org ili na ovom linku, a prijave sa konkursnim obrascem treba poslati na email exitfoundation@exitfest.org do 11. februara 2017. godine. Mlade heroje mogu nominovati organizacije, institucije, mediji i zainteresovani pojedinci ili se mogu prijaviti samostalno.\nExit fondacijakonkursNISRingier Axel SpringierRTSYouth Heroes\n11 zemalja u Pozorištu na Terazijama\nFilmska muzika Asena Dedića\nBISERA VELETANLIĆ, GABI NOVAK, MATIJA DEDIĆ I VASIL HADŽIMANOV U KOMBANK DVORANI 16. I 17. NOVEMBRA


Tanjug 10. novembra 2019. 11:57\nŠANGAJ – Generalni sekretar Košarkaškog saveza Srbije (KS S) Dejan Tomašević sastao sa predsednikom Košarkaškog saveza Kine Jao Mingom u Šangaju, gde je dogovorio intenzivniju saradnju dve federacije.\n„U Kini sam boravio na poziv Jao Minga, jer smo još za vreme Svetskog prvenstva pricali o mojoj poseti kineskoj federaciji i njemu lično. Pričali smo o zajedničkoj saradnji i gde je istaknuto da postoji ogroman prostor za napredak njihove federacije i košarke. Savetovao sam im da se okrenu više ka evropskoj košarci, pre svega ka Srbiji, i da u većoj meri koriste naše znanje i iskustvo. Posebno može da nam na ruku ide i činjenica da trenutno nisu u najboljim odnosima sa NBA. To je sjajna prilika koju mi treba da iskoristimo, pogotovo što mislim da je evropska košarka njima slicnija i mnogo bliža nego američka“, izjavio je Tomašević.\n„U isto vreme, ta bliskost koju Kinezi kao narod imaju prema nama i našoj zemlji se prenela i na njega. Nas dvojica se poznajemo još iz igračkih dana, igrali smo jedan protiv drugog nekoliko puta, a sada smo se i prisetili tih susreta u reprezentativnom dresu. Bilo je zaista dosta tema, a razgovarali smo i o mogućnosti da iskoristimo dobru saradnju koju imaju predsednici naših zemalja i da eventualno prilikom nekog njihovog sledećeg sastanka budemo prve federacije iz oblasti sporta koje ce potpisati protokol o saradnji“, rekao je Tomašević i pojasnio da bi taj protokol podrazumevao brojne konkretne stavke o razmeni košarkaškog znanja.\n„Verujem da je došlo vreme da se neke stvari o kojima pričamo poslednje dve godine realizuju i predlog je da to u početku budu neke mlade selekcije koje ce dolaziti kod nas, i da mi isto tako naše reprezentacije šaljemo u Kinu. Kolike su mogućnosti videlo se i na mom sastanku u Sjamenu, gde sam bio gost rektora na tamošnjem Univerzitetu. U razgovoru sa mnom izrazili su želju da početkom sledeće godine budu naši gosti u Beogradu i da pre svega vide kakvi su uslovi u Srbiji i da treniraju sa našim najboljim univerzitetskim ekipama. Verujem da je to sjajan način da i preko sporta povezujemo naše dve zemlje“, zaključio je Tomašević.


Predsednik Thaçi i ministar Cakaj razgovarali i koordinaciji između Kosova i Albanije - Novosti i Događanja - Predsednik Republike Kosova - Hashim Thaçi\nPredsednik Thaçi i ministar Cakaj razgovarali i koordinaciji između Kosova i Albanije\nPriština, 19. februar 2020. godine – Predsednik Republike Kosovo Hashim Thaçi dočekao je danas vršioca dužnosti ministra za Evropu i spoljne poslove Republike Albanije Genta Cakaja.\n„Sloboda i nezavisnost Kosova povezani direktno sa doprinosom Albanije. To je izuzetan istorijski doprinos. Ali, istovremeno je i sada u procesu konsolidovanja naše države, učlanjenja Kosova u međunarodne organizacije i novih priznanja, neophodna koordinacija između Prištine i Tirane“, rekao je predsednik Thaçi.\nS druge strane vršilac dužnosti za Evropu i spoljne poslove Republike Albanije Gent Cakaj je rekao da je bio usredsređen na konsolidovanje unutrašnjih albanskih odnosa u regionu.\n„Bili smo takođe angažovani na pitanju priznavanja Kosova, svim kapacitetima koje smo imali. Trudili smo se najbolje što smo mogli da ojačamo međunarodni subjektivitet Kosova i starali smo se o tome da na višestranim forumima, na kojima Kosovo nije moglo da prisustvuje, mi budemo glas Kosova i da tretiramo sva pitanja koja opterećuju njegovu agendu“, rekao je ministar Cakaj.\nVršilac dužnosti ministra za Evropu i spoljne poslove Republike Albanije se zahvalio predsednik Thaçiju na doprinosu koji je dalo Kosovo nakon zemljotresa u Albaniji od 26. novembra.\n„Solidarnost kosovskog naroda je bila izvanredna i rad Kosovskih institucija bez premca. Time ste dokazali da iako jesmo dve države, mi smo jedan narod i da se naši odnosi moraju produbiti“, rekao je Cakaj.\nŠef države je rekao da je ministar Cakaj dao novu dinamiku, dušu i duh afirmacije konsolidovanja kosovske države bilo gde u svetu, na svakoj međunarodnoj instanci gde učestvuje Republika Albanija.\n„U ime kosovskih institucija i naroda, izražavam zahvalnost zbog vašeg ličnog doprinosa, doprinosa premijera Rame i svih institucija Republike Albanije, koje imaju jedinstven stav o Kosovu“, rekao je predsednik Thaçi.


Za plate zaposlenih u javnim ustanovama građani plaćaju više od 130 miliona - Bujanovačke\nPočetna DRUŠTVO Za plate zaposlenih u javnim ustanovama građani plaćaju više od 130 miliona\nBujanovačke1. nov 2021.DRUŠTVO, EKONOMIJA, NASLOVNA0\nBujanovac, 1. novembar 2021. Samo za neto plate stalno zaposlenih u pet javnih ustanova u Bujanovcu (Dom kulture, Biblioteka, Vrtić, Sportski centar, Turistička organizacija) Opština izdvaja gotovo 130 miliona dinara na godišnjem nivou, po zvaničnim podacima iz opštinskog budžeta.\nJoš 13,1 milion dinara godišnje se potroši za usluge po ugovoru, odnosno angažovanje radnika na određeno vreme.\nApsolutni rekorder po novcu koji troši za plate je Predškolska ustanova „Naša radost“ sa 83 miliona dinara bez doprinosa.\nPosle vrtića, najveći iznos za plate se izdvaja u Sportskom centru – gotovo 14 miliona, pa u Domu kulture 13,4 miliona, Biblioteci 13,2 miliona i najmanje u Turističkoj 5,7 miliona dinara.\nDom kulture, o čijim rekordnim troškovima za struju i komunalije od 9,5 miliona dinara godišnje su Bujanovačke već pisale, najviše troši i za usluge po ugovoru – 3,4 miliona dinara.\nPo utrošku na ovoj poziciji ne zaostaje puno Sportski centar „Mladost“ sa planiranih 3,2 miliona dinara.\nDok za plate stalno zaposlenih troši 5,7 miliona, Turistička organizacija radnike na određeno vreme plaća 2,2 miliona dinara.\nZa struju, komunalije i telefone sve ustanove troše daleko manje od Doma kulture (9,5 miliona), pa čak i PU „Naša radost“ koja za ove namene izdvaja oko 7 miliona godišnje i Sportski centar sa 1,4 miliona dinara.\nU izveštaju o izvršenju opštinskog budžeta za devet meseci 2021. godine, navodi se da je Dom kulture prekoračio planiranu potrošnju za ovaj period za čitavih milion dinara.\nZa utrošak struje u iznosu od 300.000 dinara mesečno predsednik opštine Nagip Arifi će tražiti posebno objašnjenje, najavio je prošle nedelje.\nTAGjavne ustanove opština bujanovac plate\nPrevious PostBolnica u Preševu: Potreba ili politika Next PostZavetnici otvorili i osveštali kancelariju u Bujanovcu


31.07.2018 u 20:00\n„Fejsbuk” tvrdi da je otkrio koordinisane pokušaje uticanja na američku politiku\nNjUJORK- „Fejsbuk” je saopštio da je na svojim internet platformama otkrio „sofisticirane” pokušaje uticanja na američku politiku, moguće povezane s Rusijom. Ta američka kompanija je navela da je sa društvenih mreža „Fejsbuk” i „Instagram” obrisala 32 profila jer su njihovi vlasnici učestvovali u „koordinisanom” delovanju i zato što su nalozi najverovatnije bili lažni. „Fejsbuk” je naveo da ne zna ko stoji iza tih aktivnosti, ali da je moguće da postoji veza s Rusijom, pošto je otkrivena izvesna veza između tih profila i profila povezanih s ruskom privatnom kompanijom Agencija za istraživanje interneta, obrisanih pre i posle predsedničkih izbora u SAD 2016. Od 32 obrisana naloga, najstariji je napravljen u martu 2017. godine, a na Fejsbuku ima 290.000 profila koji su pratili najmanje\n30.07.2018 u 18:59\nZakerberg i „Fejsbuk” na udaru tužbi investitora\nNjUJORK - Akcionar „Fejsbuka” Džejms Kacuris tužio je ovu društvenu mrežu, njenog glavnog izvršnog direktora Marka Zakerberga i glavnog finansijskog direktora Dejvida Vehnera, nakon što je izveštaj o poslovanju za drugi kvartal 2018. zbrisao na berzi oko 150 milijardi dolara bogatstva akcionara. Tužba, koju je Kacuris podneo saveznom sudu na Menhetnu, mogla bi biti prva od mnogih zbog razočaravajuće dobiti tog društvenog medija, a u trenutku dok se protiv „Fejsbuka” vodi na desetine sudskih parnica zbog neovlašćenog ustupanja korisničkih podataka firmi Kembridž Analitika iz Velike Britanije radi uticanja na birače tokom predsedničke kampanje u SAD 2016. godine, prenosi „Raša tudej”. Mnoge od tih parnica se navodno vode objedinjeno, kao kolektivna tužba, pred saveznimm sudom u San\n26.07.2018 u 11:21\nSunovrat Fejsbuka: Za dva sata akcije pale za četvrtinu\nNjUJORK - Cena akcija Fejsbuka pala je u četvrtak u roku od dva sata trgovanja za 24 odsto, zbrisavši 150 milijardi dolara tržišne kapitalizacije kompanije. Na sunovrat cene akcija uticalo je saopštenje menadžmenta Fejsbuka da će profitna marža padati u narednih nekoliko godina zbog troškova poboljšanja zaštite privatnosti, ali i slabije aktivnosti korisnika na najvećim advertajzing tržištima, prenosi agencija Rojters. Rezultati za drugo tromesečje su prvi nagoveštaj „ceha” koji će Fesjbuk platiti zbog novog evropskog zakona o privatnosti (GDPR), ali i zbog niza skandala vezanih za privatnost, uključujući i onaj sa ustupanjem ličnih podataka korisnika Kembridž Analitici radi uticanja na glasače na predsedničkim izborima u SAD 2016. godine. Operativna marža, koja je u drugom kvartalu pala\n25.07.2018 u 14:38\n„Fejsbuk” ugasio stranice lažnih vesti uoči izbora u Brazilu\nSAO PAULO – „Fejsbuk” je ugasio mrežu stranica putem koji su članovi desničarske brazilske aktivističke grupe, Pokret slobodni Brazil (MBL) širili lažne vesti, kažu neimenovani izvori za Rojters. Akcija gašenja stranica sprovedena je kao deo plana za suzbijanje lažnih vesti uoči brazilskih izbora u oktobru. Ukupno je ugašeno 196 stranica i 87 Fejsbuk naloga, zbog, kako kažu izvori, njihovog učešća u „koordinisanoj mreži koja se krila iza Fejsbuk naloga i pogrešno predstavljala ljudima prirodu i poreklo svog sadržaja, u svrhu dezinformisanja i stvaranja deobe”, prenosi Rojters. Za sada nije poznato koje su tačno stranice, odnosno korisnici, isključeni sa mreže. MBL je dobio na značaju 2016. godine, kada su bili na čelu protesta tokom kojih se zahtevao opoziv bivšeg predsednika


Marija Janjušević Milan Mihajlović Marko Stefanović Miroljub Bjelić Goran Milenković Zoran Pavlović Uglješa Bulatović Aleksandar Vasiljević Boško Glavčić Goran Živković\nSavet za spoljne poslove\nIzvor: Savet za spoljne poslove\nČetvrtak, 13.06.2019 13:01\nTeorije zavera koje plasiraju tabloidi dostižu vrhunac kada je u pitanju komunikacija političkih aktera sa stranim diplomatama ili funkcionerima. Dok se Vučićevi sastanci sa njima glorifikuju kao uspeh, sastanci sa opozicijom se pretvaraju u teorije zavere i etiketiranje opozicionih lidera kao stranih agenata.\nSrpski pokret Dveri, bez obzira na pisanje tabloida i pokušaje da se predsednik Dveri etiketira na ovaj način, smatra da naš Pokret ne sme ostati zatvoren prema svetu. Kao odgovorna politička organizacija koja teži da sa pozicija vlasti menja Srbiju želimo da naše stavove, koji su nepromenjeni, čuju i na Istoku i na Zapadu.\nZato ćemo nastaviti sa našim diplomatskim aktivnostima i prilikom svakog susreta sa bilo kojim stranim zvaničnikom trudićemo se da iznesemo realnu sliku stanja u Srbiji i da podvučemo naše stavove o Kosovu i Metohiji i spoljnoj politici Srbije.\nDragana TrifkovićSavet za spoljne posloveIzjave


Dalibor Jevtić: Neophodno je obezbediti jednaka prava za sve na Kosovu – GracanicaOnline.Info\nДалибор Јевтић: Неопходно је обезбедити једнака права за све на Косову\nDalibor Jevtić: Neophodno je obezbediti jednaka prava za sve na Kosovu\n10. decembra 2017. 2 min read\nPovodom Svetskog dana ljudskih prava, potpredsednik Vlade Kosova i ministar za zajednice i povratak Dalibor Jevtić, pozvao je kosovske institucije da obezbede jednaka prava za sve građane. Kao jedan od najvećih problema, Jevtić je istakao problem uzurpirane imovine Srba i ostalih pripadnika manjina.\nSrbima i ostalim nevećinskim zajednicama na Kosovu se moraju obezbediti ista prava kao i svim ostalim građanima, a svi narodi moraju dobiti istu šansu za normalan i život dostojan čoveka, poručio je danas ministar Jevtić, povodom Svetskog dana ljudskih prava. To se jedino može ostvariti ako se pre svega poštuju ljudska prava, naglasio je Jevtić i napomenuo da sve što se radi na ekonomskom napretku, stabilizaciji zajednica i stvaranju boljih uslova za suživot, neće biti dovoljno ukoliko se ne budu poštovala ljudska prava svih građana.\nLjudskim pravima se ne treba baviti samo 10. decembra, nego stalno, poručio je ministar za povratak i zajednice.\n„Osnovni preduslov svakog demokratskog i stabilnog društva, održivog razvoja, bezbednosti i dugoročnog mira, jeste apsolutno poštovanje svih ljudskih prava i na tome ćemo raditi i zalagati se za to. Jedan od većih problema danas na Kosovu je pitanje imovine. Mora se odlučnije krenuti u rešavanje ovog problema. Zakon o Agenciji za verifikaciju imovine koji je u primeni, trenutno je protiv ljudskih prava i on mora hitno da se menja. Danas još jednom skrećemo pažnju i na taj problem, na problem uzurpirane imovine, ali od reči onih koji obećavaju rešenje nećemo imati ništa, ako se na delima ne pokaže da su insitucije sistema na Kosovu za sva ljudska prava i poštovanja i prava na imovinu, slobodu kretanja, pravo na slobodu i mir, pravo na različitost i međusobno poštovanje svih na Kosovu“, zaključio je ministar Jevtić.\nIzvor: Informativna služba Ministarstva za zajednice i povratak\nTags: Dalibor Jevtić Ministar za zajednice i povratak potpredsednik Vlade Kosova Svetski dan ljudskih prava\nPrevious Ministar Todosijević sa predstavnicima Svetske banke\nNext Đurić čestitao početak mandata odbornicima i gradonačelnicima


Izgradnja gasovoda Niš-Sofija 2021. godine: Lak pristup gasu za stanovnike tri grada - B92\nBeograd -- Izgradnja gasovoda Niš-Sofija, 108 km duge deonice na teritoriji Srbije trebala bi da otpoène poèetkom 2021. godine.\nUkupna vrednost radova procenjena je na oko 85 miliona evra od èega je donacija Evropske unije 49,6 miliona.\n"Nova veza za snabdevanje prirodnim gasom æe otvoriti razvojne moguænosti, nova tržišta i opcije za èistiju životnu sredinu. Izgradnjom æe se postiæi lak pristup gasu za graðane i privredu Bele Palanke, Pirota i Dimitrovgrada – tri grada koja do sada nisu imala pristup gasu", piše na sajtu Delegacije Evropske unije u Srbiji.\nOsnovni cilj izgradnje gasovoda koji æe povezati postojeæe transportne sisteme Srbije i Bugarske je poveæanje sigurnosti snabdevanja Srbije prirodnim gasom.\n"Srbija je meðu retkim zemaljama koje imaju samo jednu ulaznu taèku snabdevanja, na granici sa Maðarskom. I nakon izgradnje gasovoda Balkanski tok uloga ovog gasovoda se neæe smanjiti: on æe omoguæiti snabdevanje potrošaèa u Srbiji gasom iz drugih izvora, postojeæih ili izgraðenih u bliskoj buduænosti", piše na sajtu.\nProjektovani kapacitet od 1,8 milijardi m3 gasa godišnje moæi æe da zadovolji 80% trenutnih potreba Srbija za gasom. Izgradnjom dodatne kompresorske stanice na teritoriji Srbije u buduænosti mogao bi se omoguæiti i reverzibilni tok gasa iz Srbije u Bugarsku. Sve ovo stvorilo bi tehnièke preduslove za stvaranje finansijski likvidnog tržišta prirodnim gasom u regionu.\n"Danas kada je zaštita prirode, smanjenje uticaja klimatskih promena i energetska efikasnost u fokusu energetske politike svih zemalja kao i Evropske unije, postavlja se pitanje svrsishodnosti ulaganja u nove gasne instalacije. Pitanje je opravdano, ali na primeru Srbije i jednostavno za objašnjenje. Srbija je zemalja sa procentualno najveæim uèešæem niskokaloriènog uglja – lignita u proizvodnji elektriène energije i to oko 65%", navodi se.\nNeminovno smanjenje uèešæa uglja u proizvodnji elektriène energije u Srbiji i sve veæe investicije u obnovljive izvore energije, koji su po svojoj prirodi slabije predvidivi u smislu planiranja proizvodnje otvaraju pitanje balansiranja proizvodnje elektriène energije u Srbiji.\n"Upravo tu prirodni gas eventualno može da posluži kao tranziciono fosilno gorivo koje mnogo manje zagaðuje sredinu, a omoguæava veliku fleksibilnost u proizvodnji elektriène energije. Veæi broj gradova u Srbiji sa razvijenim sistemima daljinskog grejanja bio bi idealan za izgradnju veæeg broja manjih kombinovanih sistema za proizvodnju elektriène i toplotne energije sa visokom efikasnošæu", piše na sajtu Delegacije EU.\n"Ona se geografski nalazi u centru Balkana i jedina je evropska država koja se granièi sa osam zemalja. Samim tim predstavlja prirodnu raskrsnicu puteva pa i energetskih koridora. Dok su koridori za prenos elektriène energije veæ dobro razvijeni, gasni sektor je u zaostatku. Takvu razvojnu šansu bi trebalo iskoristi".\nPo tri puta veæoj ceni od poèetne: Prodate nekretnine Autoprevoza


IslamBosna » Zloglasni iranski general ranjen u Siriji\nZloglasni iranski general ranjen u Siriji\nIslamBosna.ba – Izvori iz iranske opozicije saopćili su da je zloglasni iranski general Kasim Sulejmani, vođa odreda el-Kuds koji je u sklopu iranske revolucionarne garde zadobio teške povrede u sukobima u Siriji. Oni su istakli da rane nisu toliko bezazlene, kako su to prenijeli ranije sirijski izvori.\nNacionalno vijeće iranskog otpora, opoziciona organizacija u Iranu, navode u svome saopćenju da su došli do informacija da je general Sulejmani zadobio ozbiljne povrede glave od gelera u području južno od Haleba. Prema informacijama dobijenim od insajdera unutar Revolucionarne garde, Slobodna sirijska vojska je projektilom pogodila vozilo u kojem se nalazio Sulejmani dok je nadzirao aktivnosti i pripreme pripadnika svojih odreda i drugih prorežimskih paravojnih formacija.\nU saopćenju se ističe da je Sulejmani imao dvije hiruške intervencije, da je u ozbiljnom stanju a da su posjete zabranjene.\nPrema sirijskim izvorima, general Sulejmani je priije nekoliko dana ranjen u napadu sirijskih pobunjenika.\nGlasnogovornik iranske Revolucionarne garde negirao je ovu informaciju, ističući da je Sulejmani u dobrom zdravlju i da nastavlja borbu protiv “terorističkih i tekfirskih organizacija u Siriji.”\nGeneral Kasim Sulejmani je svoju karijeri izgradio na borbi protiv sunijskih muslimana, počevši od rata između Iraka i Irana pa do danas. Glavni je iranski operativac zadužen za iranske vojne aktivnosti u regionu, od Iraka, preko Sirije, Libana, do Jemena.


U fabrici Pfizer vakcina\nNa Kosovo je 4. maja stiglo 4.680 doza vakcina protiv korona virusa kompanije Pfizer.\nRadi se o donaciji Evropske unije za zemlje Zapadnog Balkana.\n“Ostatak, još oko 90.000 doza, koje je EU dodelila Kosovu, stizaće svake sedmice”, rečeno je iz Ministarstva zdravlja.\nPrvi kontigent sa 24.000 doza vakcina kompanije AstraZeneca na Kosovo je stigao 28. marta iz programa COVAX a te vakcine su primili zdravstveni radnici, straije osobe 80 godina i hronični bolesnici.\nRanije je iz Ministarstva zdravlja saopšteno da bi do kraja maja Kosovo trebalo da dobije 76.000 vakcina AstraZeneca iz programa COVAX. To je program Svetske zdravstvene organizacije koji ima za cilj dostavu vakcina siromašnim zemljama za 20 odsto stanovništva. Kosovo bi iz tog programa ukupno trbalo da dobije 100.800 doza vakcina.\nVakcinacija stanovništva Kosova se odvija u tri faze.\nU prvoj fazi vrši se vakcinacija zdravstvenih radnika, osoba strajih od 80 godina i osoba sa hroničnim bolestima.


Isko vezan za Pelegrinija - Sportske.net\nIsko vezan za Pelegrinija\nVezista Malage istakao da je spreman da pređe u Mančester Siti ukoliko Manuel Pelegrini preuzme kormilo 'Građana'.\nPelegrini spada u krug najužih kandidata za naslednika Roberta Manćinija na klupi mančester Sitija, a jedan od najboljih fudbalera njegove Malage, 21-godišnji Isko izrazio je želju da sarađuje sa čileanskim trenerom i na „Itihadu“.\nIsko je veoma tražen u velikim evropskim klubovima, a mediji spekulišu da je najbliži prelasku u Pari Sen-Žermen, čiji skauti su ga pratili na poslednjih nekolikao mečeva.\nMančester Siti je u januaru bezuspešno pokušavao da ga angažuje, ali ukoliko ljudi sa „Itihada“ privole Pelegrinija da preuzme poziciju menadžera, vrlo lako bi mogli da 'ubiju dve muve jednim udarcem'.\nPrema nekim pretpostvakama 'Građani' bi za Iska, koji je prošao Valensijine malđe kategorije, kao i David Silva, morati da izdvoje 25 miliona funti.


Abarth, godina uspeha - GARAŽA\nAbarth, godina uspeha\n2020. godina je bila puna zadovoljstva za brend Abarth, koji je zabeležio važne sportske trijumfe na relijima i na stazama, kao i komercijalne uspehe sa svojim poslednjim specijalnim serijama.\nLuka Napolitano, direktor brendova FIAT, Lancia i Abarth za EMEA region, rekao je: „Ponosno slavimo pobedu na FIA R-GT kupu već treću godinu za redom sa reli modelom Abarth 124 – koji je u suštini Gran Turismo svetskih šampionata, i koga je vozio Andrea Mabelin iz Italije. Ovaj italijanski vozač je takođe osvojio Abarth reli kup 2020. Nakon što je osvojio tri šampionata za redom, 124 je ostao pobednik u R-GT klasi, sa više od 100 pobeda. Hteo bih da čestitam Gabrijelu Miniju, mladom nacionalnom talentu, nadi međunarodnog moto-sporta i prvom Italijanu koji je osvojio F4 šampionat u ovoj zemlji, kao i Džoniju Edgaru, pobedniku nemačkog F4 šampionata. “\nPromocija mladih talenata – zamislite, čak 7 od top 10 vozača na F4 listi su prvenci, uključujući i Minija – i promocija moto-sporta čine deo istorije brenda Abarth. Konkretno, trkanje je uvek bilo najbolje i najteže mesto za dokazivanje, u kome se motori i tehnološka rešenja oprobaju u ekstremnim uslovima, kako bi se povećale performanse i pouzdanost kako na trkama tako i za modele u masovnoj proizvodnji, koju omogućava prenos tehnologije. “\nUprkos ovom kompleksnom periodu, Abarth se takođe istakao vrlo interesantnim rezultatima u komercijalnoj sferi. Predstavljanje dve nove specijalne serije, od kojih je svaka ograničena na 2000 primeraka, 595 Scorpionero i 595 Monster Energy Yamaha, bilo je uspešno, i rezultati su pokazali da se tržišni udeo povećao na oko 50% u odnosu na 2019, sa više od od 80% prodaje izvan Italije.\nUzevši ove uspehe kao početnu tačku, brend „Škorpion“ je sada spreman da prihvati nove izazove i u svetu moto-sporta i na međunarodnom tržištu tako što nastavlja da osvežava svoju ponudu u 2021: nove boje, novi ukrasni elementi i novi detalji koji će naglasiti dvostruki duh brenda – stil i performanse. Nova gama će uskoro biti otkrivena, i biće dostupna od februara. Abarth će takođe učvrstiti svoju posvećenost trkanju učešćem na Formula 4 šampionatima, sa ciljem da izveze ovaj pobednički format u najinteresantnije strane šampionate, kako iz sportske tako i iz takmičarske perspektive. Saradnja sa privatnim reli timovima će se takođe nastaviti kao deo Abarth Customer Sport projekta, sa tehničkom i tehnološkom podrškom u pit-stopu.\nNovi Abarth 595 Scorpioneoro i Abarth 595 Monster Energy Yamaha, dvostruki duh brenda Abarth\nPrenos tehnologije sa trka na masovnu proizvodnju može se jasno videti u dve specijalne serije Abarth 595 Scorpioneoro i Abarth 595 Monster Energy Yamaha koje su predstavljene u septembru, i obe su opremljene 1,4-litarskim Abarth T-Jet motorom, takođe su osnova za Formula 4 jednosedišne modele. Dva nova otelotvoruju dvostruki duh brenda, kao i njegove dve osnovne vrednosti: nasleđe i zabavu.\nAdrenalinom ispunjena serija Abarth 595 Monster Energy Yamaha predstavlja savršen izraz zajedničkih vrednosti brenda „Škorpion“ i brenda Yamaha, koje su zasnovane na performansama, trkama, tehnologiji i zabavi. Proizveden je u ograničenom izdanju od 2000 jedinica, i ovaj novi model inspirisan je izgledom i enterijerom modela YZR-M1 Monster Energy Yamaha MotoGP 2020, sa „Monster kandžom“ dodatom na haubu, kao omaž novom partnerstvu sa poznatim brendom energetskih pića. Partnerstvo sa Yamahom traje od 2015. godine, i sa predstavljanjem ove nove specijalne serije, ta veza je ojačana, a zasnovana je na sposobnosti da se prevaziđu sportske i trkačke prepreke „izlaskom na ulice“ sa mnogim specijalnim serijama punih adrenalina: Abarth 595 Yamaha Factory Racing Edition (2015.), dvosedišnim Abarth 695 biposto Yamaha Factory Racing Edition (2015.), i konačno, Limited Edition Abarth 695 XSR Yamaha (2017.).\nDruga specijalna serija, ekskluzivni Abarth 595 Scorpioneoro je ograničena serija od samo 2000 primeraka koja predstavlja omaž poznatom A112 Abarth „Gold Ring“ modelu, bolje poznatom ljubitelja kao A112 Abarth „Targa Oro“. Zaista ekskluzivan automobil, samo 150 modela je proizvedeno 1979. godine, svi crne boje, sa zlatnim detaljima, sofisticiranim enterijerima i širokim asortimanom opreme u okviru standardnog paketa, u skladu sa italijanskom tradicijom „granturismo“ automobila.\nViše informacija o dve specijalne Abarth serije dostupno je na ovom linku.\nSportski uspesi sezone 2020.\nMeđu glavnim trijumfima prošle sezone, ističu se treća pobeda brenda Škorpion za redom na FIA R-GT kupu, koju je ostvario mladi Italijan Andrea Mabelini, zajedno sa Virdžinijom Lenci u Berninini Rally timskom automobilu. Godine 2018. Francuz Rafael Astije osvojio je ovu prestižnu titulu, a 2019. ju je odneo Italijan Enriko Brazoli. Mabelini je takođe osvojio Abarth Rally Cup 2020. godine, jednokratni šampionat za vozače u trci za evropsku titulu, u modelima Abarth 124 rally.\nČist adrenalin i u F4 šampionatima „powered by Abarth“ u Nemačkoj i Italiji, čiji su rasporedi isprepletani i unakrsni, gde su jednosedišni modeli sa Abarth motorima imali 18 različitih pobednika i 23 vozača koji su se popeli na podijum. Ali na kraju šampionata, imali su samo jednog pobednika. U italiji, po prvi put u 7 izdanja, pobednik je bio Italijan: 15-godišnji Gabrijel Mini, koji je nanizao 4 pobede i 15 plasmana koji nose poene, pobedio je u seriji nedelju dana unapred. Emocije su bile podjednako jake kada je na nemačkom F4 šampionatu pobedu odneo 16-godišnji Britanac Džoni Edgar. Tokom sezone, imao je 6 pobeda i 13 plasmana, osvojivši titulu u poslednjoj trci nakon tesne trke sa Amerikancem Džekom Krofordom i Fincem Elijasom Sepanenom, druga dva konkurenta. Zajedničkanit koja spaja dva šampionata je 1,4-litarski Abarth T-Jet motor sa 160 KS, što je dokazalo njegove performanse i pouzdanost.\nFormula 4 je osnovana 2014. na osnovu ideje predsednika FIA Žana Tota i odabrala je Abarth kao tehničkog partnera koji će obezbediti motore. Zahvaljujući izvanrednom odnosu težine i snage, moćan i pouzdani 1,4-litarski Abarth Turbo motor sa 160 KS postavljen na Tatuus jednosedišni model garantuje visoke performanse (maksimalnu brzinu od 240 km/h; ubrzanje od 0 do 100 km/h za oko 5 sekundi). Njegova famozna pouzdanost takođe znači da se sezonski troškovi za timove i vozače mogu kontrolisati. Zato ispunjava FIA uslove za obuku za vozače Formula klase budućnosti, i to je održivo zbog nižeg troška po sezoni, u skladu sa vrednostima FIA i Abarth-a u pogledu razvoja mladih talenata. Od 2014. godine, više od 350 vozača došlo je na staze kako bi dokazali svoje veštine. U nekim slučajevima, dostigli su vrhunac svoje stručnosti, na primer u slučaju Lensa Strola, prvog pobednika italijanskog F4 šampionata „powered by Abarth“ 2014. godine, koji je sada vozač Formule 1. Nemac Mik Šumaher, sin bivšeg Ferrari vozača Mihaela, takođe se trkao u F4 2016. godine i osvojio je Formula 2 svetski šampionat prošle godine.\nUspeh i na digitalnim platformama\nPorodica Abarthisti fanova nastavlja da pruža tople dobrodošlice čak i prošle godine kada je događaj povodom Dana Abarth-a održan u virtuelnom obliku. Zaista, zajednica je omogućila brendu Abarth da obori Ginisov rekord™. Ljubitelji brenda Abarth su se okupili na mreži na spektakularnom onlajn događaju, koji je postao najveće digitalno okupljanje na svetu zahvaljujući učešću svih njegovih fanova, koji su postavili 868 fotografija svojih Abarth automobila na posebnoj Facebook stranici, tokom jednog sata: to je bio rekord koji je oborio Abarth digitalni dan.\n2020 2021 abarth\nŠKODA OCTAVIA nominovan za nagradu „Automobil godine 2021“\nPrevious post:EQS sa jedinstvenim MBUX Hyperscreen-om: veliki bioskop u automobilu\nNext post:ŠKODA OCTAVIA nominovan za nagradu „Automobil godine 2021“


Godišnja konferencija programa Osnaživanje žena - ravnopravna, srčana, snažna, inovativna - Kolping Društvo Srbije\nGodišnja konferencija programa Osnaživanje žena – ravnopravna, srčana, snažna, inovativna\nU petak, 17. decembra 2020. godine sa početkom od 14h biće održana online konferencija pod nazivom “Godišnja konferencija programa Osnaživanje žena – ravnopravna, srčana, snažna, inovativna”.\nU sklopu konferencije Kolping društvo Srbije će predstaviti aktivnosti i rezultate koji su postignuti u poslednje tri godine. Program Osnaživanje žena se realizuje kroz:\nEdukacije koje obuhvataju različite forme predavanja i razmene znanja o preduzetništvu i drugim formama zapošljavanja, kao i o socijalnim i emocionalnim veštinama koje doprinose boljem poslovanju;\nFinansijsku podršku koja se sastoji u beskamantnim zajmovima prilagođenim preduzetnicama u cilju razvoja proizvodnje i usluga;\nJavno zagovaranje, jer je ekonomsko osnaživanje žena značajno za društvo u celini.\nPored obuka koje su se realizovale, predstaviće se i istraživanje koje je Kolping društvo Srbije sprovelo u toku 2020. godine sa ciljem ispitivanja položaja preduzetnica u Srbiji.\nNa konferenciji razgovaraće se i o iskustvima u poslovanju i potrebe preduzetnica u Srbiji tokom pandemije COVID-19, kao i o programima podrške koje su planirane za naredne godine.\nU skladu sa aktuelnom epidemiološkom situacijom, konferencija će biti održana online, putem ZOOM aplikacije. Kako biste učestvovali na konferenciji molimo Vas da se prijavite do 15. decembra putem sledećeg linka.\nO događaju možete pročitati i na Facebook događaju na sledećem linku.


Članovi Kongresa o Tilersonovoj smeni\nNajnovija promena u Trampovom kabinetu izazvala je snažne reakcije na Kapitol Hilu, posebno među demokratskim zakonodavcima.\nVest o smeni sekretara Tilersona i nominaciji direktora CIA-e Majkla Pompea za njegovo naslednika brzo se proširila hodnicima Kongresa. “Mislim da je veoma nepovoljno što je bilo toliko haosa u našoj spoljnoj politici. Nije bilo doslednosti, nije se govorilo jedinstvenim glasom”, ocenila je demokratska senatorka Kler Mekaskil.\nRepublikanski senator Majk Raunds rekao je da je veoma razočaran. “Tilerson je obavio sjajan posao. Biće veoma zanimljivo videti šta ćemo dalje.”\nDemokratski senator Robert Menendez izjavio je da je ovo veoma teško vreme za američku diplomatiju sa “glavnokomandujućem haosa.”\nSenator Tim Kejn, demokrata, izjavio je za Glas Amerike da je kao član Kongresa Majk Pompeo imao tendenciju da se zalaže za vojne opcije pre nego diplomatske, što ga čini neobičnim izborom za glavnog diplomatu zemlje.\nMeđutim, visoki republikanski zakonodavci se ne slažu sa tim.\n“Žao mi je što Reks Tilerson odlazi ali Majk Pompeo je izvanredan izbor naslednika”, ocenjuje republikanski senator Džon Kornin.\nNeki postavljaju pitanje da li bilo koji državni sekretar može da efikasno obavlja svoje dužnosti pod predsednikom Trampom.\nDemokrata Robert Menendez kaže: “Kada imate državnog sekretara koji kaže jednu stvar na svetskoj sceni a onda predsednika koji ga potpuno podriva i demantuje, podmeće mu nogu, to stvara nestabilnost u svetu.”\nMeđutim, diplomatski proboj sa Severnom Korejom uverio je neke senatore da, bez obzira na to kakav je Trampov stil uprave, on daje rezultate.\n“Sve administracije su radile na drugačiji način. Očigledno je da ovaj predsednik ima drugačiji stil upravljanja od ranijih predsednika”, primećuje senator Majk Raunds, republikanac.\nProšle godine, Tramp je iznenada otpustio tadašnjeg direktora FBI-ja Džejmsa Komija. Sada je Tilerson, visoki član kabineta, dobio otkaz.\n“Nije bilo lepo od Trampa što nije rekao sekretaru Tilersonu direktno da je smenjen. U mom kraju to se smatra lošim manirima”, primetila je Kler Mekaskil, demokratska senatorka.\nPredsednik senatskog Odbora za spoljnopolitičke odnose, republikanac Bob Korker, rekao je novinarima da će odbor razmotriti Pompeovu nominaciju što je brže moguće.


Rusi i Kinezi zajedno patroliraju | Starmo\nNaslovnica Život Rusi i Kinezi zajedno patroliraju\nMoskva — Ruski i kineski ratni brodovi organizirali su prve zajedničke patrole u zapadnom dijelu Tihog okeana od 17. do 23. oktobra, saopćilo je rusko ministarstvo odbrane.\nMoskva i Peking, koji su ranije u oktobru organizirali vježbe pomorske saradnje u Japanskom moru, zadnjih godina održavaju bliže vojne i diplomatske veze u trenutku kada su njihovi odnosi sa Zapadom pogoršani.\nPomorske manevre pomno je pratio Japan koji je ranije ove sedmice saopćio da je grupa od 10 brodova iz Kine i Rusije plovila kroz moreuz Cugaru koji razdvaja glavno japansko ostrvo od njegovog sjevernog ostrva Hokaido.\n“Grupa brodova je prvi put prošla kroz moreuz Cugaru kao dio patrole”, navodi se u saopćenju ruskog ministarstva odbrane, prenosi Radio Slobodna Evropa.\n“Zadaci patrola bili su demonstracija ruske i kineske državne zastave, održavanje mira i stabilnosti u azijsko-pacifičkom regionu i staranje o subjektima pomorske ekonomske djelatnosti dvije zemlje”, dodaju iz ruskog ministarstva.\nMoreuz se smatra međunarodnim vodama.


Potvrđeno: Islamska zajednica naredila zatvaranje "paradžemata" do kraja februara - Kozarac.ba\nIslamska zajednica u BiH obavezala je glavne imame na područjima svih muftijstava da razgovaraju sa organizatorima i predvodnicima, kako se navodi, “paradžemata”, te ih posavjetuju da je njihovo djelovanje štetno za islam i muslimane u BiH.\nUputstvo imamima izdato je na osnovu dopisa reisu-l-uleme IZ u BiH Huseina ef. Kavazovića, te na temelju zaključka usvojenog na sastanku muftija od 14. decembra 2015. godine.\n“Obvezuju se glavni imami da do kraja januara 2016. godine obave razgovore sa organizatorima i predvodnicima paradžemata na području medžlisa. Istima je nužno ukazati na štetnost njihovog djelovanja te zatražiti od njih da odmah, a najkasnije do kraja februara 2016. godine, prestanu sa održavanjem i organiziranjem vjerskih aktivnosti u objektima koje koriste kao mesdžide, a koji nemaju odobrenje za rad od nadležnog tijela Islamske zajednice u Bosni i Hercegovini, te ih pozvati da se uključe u rad i aktivnosti naših džemata”, navodi se u uputstvu koje je glavnim imamima poslato iz tuzlanskog muftijstva.\nOvu informaciju potvrdio je za Klix.ba sekretar Behram-begove medrese Sevret Mehmedćehajić.\nMeđutim, još uvijek nije poznato šta će Islamska zajednica u BiH poduzeti u slučaju da se “paradžemati” ne zatvore do kraja februara.\nZa osnivanje bilo koje organizacije, uključujući udruženje građana ili nevladine organizacije, koje u svom nazivu i djelovanju imaju odrednicu povezanu sa islamom, neophodno je odobrenje Islamske zajednice u BiH.\nPrije nekoliko mjeseci Islamska zajednica u BiH povukla je odobrenje za rad školi Kur’ana u Mostaru, nakon čega su nadležne vlasti oduzele rad udruženju građana koje je organiziralo školu.\nMeđutim, “paradžemati” u većini slučajeva nigdje nisu registrirani tako da će ih biti vrlo teško zabraniti jednim dekretom.\nGorivo jeftinije za oko deset feninga


NSinfo: Ona je lepa budućnost Srbije: Ne postoji formula uspeha, najvažnije je da volite ono što radite\nOna je lepa budućnost Srbije: Ne postoji formula uspeha, najvažnije je da volite ono što radite\nNovopazarka Dolika Vasović proglašena je za najboljeg diplomca Medicinskog fakulteta Univerziteta u Beogradu za 2017. godinu\nDolika je i prošle godine izabrana za najboljeg studenta iz oblasti medicinske fiziologije na toj visokoškolskoj ustanovi.\nOva doktorantkinja je osnovne studije završila sa prosečnom ocenom 9,93, a nagrade za najboljeg studenta Medicinskog fakulteta dobijala je na drugoj, trećoj, četvrtoj i petoj godini studija.\n"Ne postoji formula uspeha, najvažnije je da volite ono što radite. Ako volite ono čime se bavite kao što ja volim medicinu, sigurno ćete imati uspeha. Ipak, ono što je bazična formula za uspeh na Medicinskom, ali i ostalim fakultetima, jesu knjiga i mnogo učenja", kazala je Vasović dodajući da je učila i po 12 sati dnevno.\nU razgovoru sa novinarima u rodnom gradu ona je navela da je "jako lepo biti Novopazarka u Beogradu i biti najbolja".\n"Tokom studija sam sarađivala sa fantastičnim stručnjacima koji potiču iz ovog grada, neki od njih su mi i predavali, pa je to bila potvrda da vredimo i da mi mladi treba da nastavimo dobru tradiciju koja postoji", kazala je Dolika Vasović.\nOna nije želela da govori o daljim planovima u karijeri jer joj je, kako je rekla, trenutno najvažnije da položi državni ispit i završi doktorske studije.\n"Razmišljam o usavršavanju u inostranstvu, ali bih volela da ostanem u Srbiji", kazala je mlada Novopazarka.\nNajboljeg diplomca Medicinskog fakulteta Univerziteta u Beogradu za 2017. godinu primio je gradonačelnik Novog Pazara Nihat Biševac koji je ocenio da taj grad ima izuzetno dobre studente ali i obavezu da ih podrži.\n"Potrudićemo se, koliko je u našoj moći, da ubedimo određen broj tih najboljih studenata da se nakon studija i usavršavanja vrate u Novi Pazar jer razvoj grada zavisi od njih. Oni mogu biti pokretačka snaga razvoja", rekao je Biševac.\nizvor: Beta, mondo.rs, agencije, foto: youtube.com\n... budućnost, edukacija, obrazovanje, srbija


Dva dana pre otvaranja kongresa, održane su dve Generalne skupštine, po jedna za svaki od regiona i jedna za ceo svet, na kome su izabrani novi ili reizabrani stari članovi rukovodstva. Funkciju predsednika IDF Global zvanično je preuzeo dr Šaukat Sadikot (Indija), a za region Evropa dr Šehnaz Karadeniz (Turska).\nČast nam je i veliko zadovoljstvo što možemo saopštiti da je akademik prof. dr Nebojša Lalić izabran za člana Upravnog odbora IDF-a za region Evropa u naredne dve godine. Iako je rad Dijabetološkog saveza Srbije prepoznat i priznat u krugovima IDF EU, ovo će dodatno učvrstiti naše pozicije u dijabetesu i otvoriti mnoga vrata za dalju saradnju sa svetom.\nProgram kongresa odvijao se u šest paralelnih sesija, što nije bilo lako pratiti, ukoliko ste želeli da čujete sve predavače.\nU sesiji „Osnovna i klinička nauka“, govorilo se o najnovijim istaživanjima i kliničkim praksama u dijabetesu. Sesija „Dijabetes u urođeničkoj populaciji“ objašnjavala je najnovija istraživanja, nivo zdravstvene zaštite i razumevanje zdravstvenih potreba ove populacije.\nU sesiji „Edukacija i integrisana briga“ najvažnija su bila predavanja o tome kako osobe sa dijabetesom osposobiti da vode računa o svom zdravlju, osmisliti dobre programe edukacije i integrisati sve činioce brige za dijabetes, kako bi kvalitet života bio na što boljem nivou. Sesija „Globalni izazovi u zdravstvu“ otvorila je diskusije na mnoga pitanja vezana za život u 21. veku i pokušala da da smernice kako da ostale zemlje prevaziđu najvažnije izazove u ovoj oblasti.\nSesija „Život sa dijabetesom“ okupila je većinu osoba sa dijabetesom iz celog sveta, jer su na tim predavanjima mogle čuti ono što najbolje razumeju i razmeniti iskustva sa ostalima.U sesiji „Javno zdravlje i epidemiologija“ akcenat je bio na različitim modelima prevencije dijabetesa, kao najvažnije oblasti na globalnom nivou.\nOsim predavanja, organizovana je i poster prezentacija stručnjaka iz različitih oblasti dijabetesa, kao i izložbeni prostor za predstavnike industrije i predstavnike udruženja osoba sa dijabetesom iz celog sveta, članica IDF-a.\nOrganizacija kongresa je bila na zavidnom nivou, a grad-domaćin, Vankuver, je prikazao sve svoje lepote i svu srdačnost i gostoprimljivost lokalnog stanovništva.\nNaredni Svetski dijabetes kongres biće održan 2017. godine u Abu Dabiju (UAE).